
Forsiden: 

Ved udgangen af juli 2006 har astrono¬ 
mernes eftersøgning afsløret 196 exo- 
planeter. Dertil kommer 4 exoplaneter 
i kredsløb om pulsarer, der er hurtigt- 
roterende rester af tunge stjerner, som 
har endt deres liv i en gigantisk eks¬ 
plosion - en supernova. Jagten på exo¬ 
planeter er både vigtig for at lære mere 
om, hvordan planeter dannes og udvik¬ 
ler sig, og for at finde steder i universet 
hvor livet måske har slået rod. Jorden 
er det eneste sted i rummet, hvor vi 
indtil nu har set tegn på liv, så derfor er 
vores udgangspunkt for at finde plane¬ 
ter med liv at lede efter en planet som 
vores egen - Jordens tvilling. 

Læs mere om de nyeste opdagelser 
i astrofysikeren Michael J.D. Linden- 
Vømles artikel ”Jagten på Jordens tvil¬ 
ling” side 13. 

Skandinavisk UFO Information 
SUFOI 

Postboks 95, 6200 Aabenraa 

Formål 

1) SUFOI er en forening, der har til 
formål at bidrage til forståelsen af ufo¬ 
fænomenerne ved indsamling og bear¬ 
bejdning af kildemateriale (observati¬ 
on sberetn i nger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOI’s opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forkla¬ 
res som værende et kendt fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 

Formand 

Kim Møller Hansen, Eilekiersvej 14, 
Benløse, 4100 Ringsted. 

Områdeansvarlige 

Rapportarbejde 

Toke Haunstrup, Skippingevej 25, 
Særslev, 4460 Snertinge. 59 26 89 79-13. 

Udgivelser 

Kim Møller Hansen 

Informationsarbejde 

Peter Nørgaard, Solbakkevej 69, 

8600 Silkeborg. 86 82 64 02. 

Hjemmeside 

Flemming O. Rasmussen. Rugmarken 
2, 8520 Lystrup. 86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 96 64. 

Jan Hansen (ekspedition), Posekærvej 

42, 6200 Aabenraa. 

Ole Henningsen, Duegård, Højreby vej 
59, 4920 Søllested. 54 94 11 69. 

Henrik Klinge Pedersen, Købmager- 
gade 59, 1., 1150 København K. 

Bo Nielsen, Søndermarken 1, 8752 
Østbirk. 86 28 31 91. 

Susanne Skovlund, Kærhøjgårdsvej 2, 
3540 Lynge. 48 18 94 49. 

Inge Svane, Langelinie 102, 5230 

Odense M 

Lars Thomas (konsulent), Ægirsgade 
49. 3.th., 2200 København N. 

35 83 84 81. 


Hemmelig rapport 
offentliggjort 

Hemmeligholdt rapport fra Det britiske Forsvars¬ 
ministerium konkluderer blandt andet, at intel¬ 
ligent liv fra fremmede verdener ikke besøger os 
i deres rumskibe. 


Den 460 sider lange rapport, der 
blev udarbejdet i 2000, har set 
dagens lys, fordi dr. David Clarke 
fra Sheffield Universitet har krævet 
- og fået - aktindsigt i sagen hos 
Det britiske Forsvarsministerium. 

I rapportens konklusion hedder det 
bl.a.: 

”Der findes ingen beviser for, 
at nogen UAP, der er observeret i 
Det britiske Luftforsvarsområde, 


er fjendtlige objekter af intelligent 
(ujordisk eller fremmed) oprindelse, 
eller at de på nogen måde udgør no¬ 
gen form for fjendtlig trussel.” 

Rapporten konkluderer endvi¬ 
dere, at der ikke findes beviser for, 
at der eksisterer faste objekter, som 
kan udgøre en kollisionsrisiko. 

UAP er den betegnelse, som man 
hele rapporten igennem anvender 
for ufo-fænomener. 

Baggrunden 


Den britiske regering har længe 
benægtet, at den skulle have fore¬ 
taget en hemmelig undersøgelse af 
ufo-fænomener. Men det var meget 
langt fra sandheden. Det britiske 
Forsvarsministerium har indsamlet 
rapporter om uidentificerede him¬ 
melobjekter i mere end et halvt 
århundrede. 

Winston Churchill spurgte den 
28. juli 1952 Forsvarsministeriet: 

”Hvad er der om al snakken om 
flyvende tallerkener. Hvad drejer 
det sig om? Hvad er sandheden? 
Lad mig snarest muligt få en rap¬ 
port herom.” 

Og Churchill fik sit svar, hvis 
indhold imidlertid først i 2001 blev 
frigivet af Det britiske Forsvarsmi¬ 
nisterium. Det var en rapport fra 
den såkaldte ”Arbejdsgruppe om 
Flyvende Tallerkener”, der blev 
brugt til at briefe Winston Churchill 
i 1952 om situationen på området. 
Siden da har Forsvarsministeriet 
hævdet, at det aldrig har undersøgt, 
hvad ufoer faktisk var. Men i de¬ 
cember 1996 blev en undersøgelse 
påbegyndt i største hemmelighed i 
forbindelse med oprettelsen af en 
elektronisk database over UAP-rap- 
porter. 

I april 1997 blev det besluttet, 
at Forsvarets Efterretningstjeneste 
udelukkende skulle modtage rap¬ 
porter fra såkaldt troværdige vidner. 
Dette medførte et drastisk fald i an¬ 
tallet af modtagne rapporter. 

Undersøgelsen og rapportskrive¬ 
riet blev betroet en sikkerhedsclea- 
ret ekspert, der arbejdede for For¬ 
svarets Efterretningstjeneste i kon¬ 
torer i Whitehall i London. Under 
projektets kodenavn CONDIGN var 
han fra 1996 til 2000 beskæftiget 
med undersøgelsen og afsluttede 
den med en rapport om emnet ”den 
potentielle fare Storbritanien kunne 
stå overfor i forbindelse med UAP 
(Unidentified Aerial Phenomena) 

- uidentificerede luftfænomener 

- UFO’er”. 

Rapportens navn blev: Uniden¬ 
tified Aerial Phenomena in the UK 
Air Defence Region: Executive 
Summary. Scientific & Technical 
Memorandum - No. 55/2/00 , da¬ 
teret december 2000, og den blev 
officielt udarbejdet af Defence 
Intelligence Analysis Staff- Analy¬ 
seafdelingen i Forsvarets Efterret¬ 
ningstjeneste - DI55. 

Eksperten, hvis identitet indtil 
videre ikke kendes, meddelte For¬ 
svarsministeriet, at han ønskede 


at holde lav profil med baggrund i 
den mulige forlegenhed, regeringen 
kunne komme i, hvis hans arbejde 
blev kendt i offentligheden. 

Den ukendte eksperts arbejde 
blev færdiggjort i marts 2000, og 


rapporten blev i første omgang 
hemmeligtstemplet for at begrænse 
dens cirkulation og for at sikre, 
at den ikke blev offentliggjort på 
daværende tidspunkt. Den blev 
kopieret til tre medarbejdere på 



Det britiske forsvars efterretningstjeneste har kontorer i Whitehall i London, og her 
henvender britere sig til ufo-desken (ufo-skranken), hvis de har ufo-spørgsmål. 

højt niveau i Forsvarsministeriet 
og i Luftvåbnet og dernæst arkive¬ 
ret på forskellig vis. Der blev kun 
fremstillet i alt 1 1 eksemplarer. 

Selv ministre og de embedsmænd, 
som havde med den såkaldte ”ufo- 
desk” i Whitehall at gøre, fik ikke 
konklusionerne at se. Denne ”ufo- 
desk” er det sted, man officielt hen¬ 
vender sig til i Forsvarsministeriet, 
hvis man har spørgsmål ang. ufo¬ 
rapporter. 

Nick Pope, der gennem flere år 
netop arbejdede i ”ufo-desken” i 
Whitehall, har således også efterføl¬ 
gende benægtet, at han skulle være 
involveret eller i det hele taget have 
haft kendskab til rapporten eller 
dens tilblivelse. 

Rapportens frigivelse 


Rapporten var altså fra starten ikke 
bestemt for en almindelig offent¬ 
liggørelse og derfor hemmeligt- 
stemplet med betegnelsen ”UK eyes 
only” - ”Kun for britiske øjne”. 

Når den hidtil hemmeligholdte 
rapport i det hele taget er kommet 
frem i dagens lys, skyldes det den 
britiske lovgivning om offentlighed 
i forvaltningen - Freedom of Infor¬ 
mation Act - og ikke mindst den 
seriøse og ihærdige britiske ufo¬ 
forsker David Clarke fra Sheffield 
Hallam University i England. 

I januar 2005 opdagede David 
Clarke henvisninger til en undersø¬ 
gelse eller en rapport med kodenav¬ 
net COND1GN, og i september var 
han og hans kollega Gary Anthony 
kommet så vidt i deres fælles un¬ 
dersøgelser, at de hver for sig og 
med forskellige begrundelser kunne 
indgive hver deres begæring om fri¬ 
givelse af denne specifikke rapport. 

CON DIG A-rapporten blev frigi¬ 
vet til de to forskere i april måned 
2006, og Det britiske Forsvarmi¬ 
nisterium valgte efterfølgende at 
lægge hele rapporten ud på internet- 
tet den 15. maj 2006. 

Rapportens formål og indhold 


I rapportens indledning skriver for¬ 
fatteren, at der åbenbart kun er to 
ting, der har ændret sig i årenes løb: 

• Der rapporteres nu flere ufoer - 
eller UAP’er, som rapporten hele 
tiden benævner fænomenerne. 

• Og dernæst er der nu også flere 
typer af objekter på himlen, der 
kan misidentificeres. 

Formålet med undersøgelsen var 

at finde ud af, om der var nogen 
værdi i de ufo-observationer, der 


blev indberettet til Forsvarets Efter¬ 
retningstjeneste i de seneste 25 år. 
Var der beviser for, at de indebar 
nogen fare for Storbritannien, og 
kunne man fx identificere mulige 
militære teknologier involveret i de 
rapporterede fænomener? 

Konklusioner og anbefalinger 
findes i det overordnede resume, og 
dernæst følger tre afsnit, der i alt 
fylder 240 Mb i pdf-format. 

Selv om forfatteren ser ud til i 
høj grad at have forsøgt at syste¬ 
matisere rapportens fremstilling 
af bl.a. arbejdsmetode samt de an¬ 
vendte kildematerialer, virker rap¬ 
porten ikke særlig tilgængelig - og 
det uanset, om man sidder med den 
elektroniske udgave på skærmen 
eller papirudgaven i hånden. Måske 
netop den høje detaljeringsgrad er 
skyld i, at overblikket umiddelbart 
kan fortone sig. 

Afsnit 1 


Det første afsnit beskriver bag¬ 
grunden, undersøgelsens metode og 
statistisk analyse samt konklusioner 
og anbefalinger og var oprindeligt 
stemplet fortroligt. 

Her i indledningen oplyses læse¬ 
ren som udgangspunkt om, hvordan 
ufo-fænomener if. de indberet¬ 
tede rapporter almindeligvis tager 
sig ud. Det anføres også, at det er 
indiskutabelt, at UAP-fænomener 
eksisterer, og at UAP’er bl.a. er i 
stand til at svæve, lande, starte igen, 
accelerere til usædvanlige hastighe¬ 
der og forsvinde. Endvidere tilføjes 
det, at de kan udvise aerodynamiske 
karakteristika ud over, hvad man 
kender fra bemandede eller ube¬ 
mandede fly eller raketter. 

Da det hidtil ikke har været 
muligt at finde en troværdig forkla¬ 
ring på fænomenernes oprindelse, 
anføres det endvidere i rapportens 
indledning, at man med en sådan 
oversigt over 30 års informationer 
og et nærmere studie af specielt de 
seneste 10 års informationer, måske 
kunne forvente ved undersøgelsens 
afslutning at være i stand til at pege 
på en fornuftig og rimelig forkla¬ 
ring på disse fænomener, bl.a. også 
med hjælp fra videnskaben. 

Et af formålene med undersø¬ 
gelsen var at fastslå, om UAP-rap- 
porterne fx indeholder noget, der 
kan være af værdi for Forsvarets 
Efterretningstjeneste. Dette afvises 
så efterfølgende i rapporten med en 
kraftig understregning af, at de op¬ 
lysninger, der findes i afdeling DI55 
fra de seneste 30 års UAP-rappor- 


ter, netop ikke er fundet på nogen 
måde at have nogen form for værdi 
for Forsvarets Efterretningstjeneste. 

Undersøgelsen har imidlertid 
afdækket en række teknologiske 
emner, der kan have forsvarsmæssig 
interesse, hedder det sig. Men når 
rapporten slår fast, at UAP-fæno- 
menerne som sådan eksisterer, og 
de ikke har nogen forsvarsmæssig 
interesse, hvad skyldes fænome¬ 
nerne så? 

Her peger rapporten på de kendte 
naturlige årsager , som har været 
fremme i årevis, og som alle seriøse 
ufo-organisationer verden over kan 
skrive under på: 

• misopfattelse af almindelige 
luftfartøjer m.v., ofte iagttaget af 
fuldstændigt troværdige vidner, 
men under uvante eller usædvan¬ 
lige omstændigheder. 

• kendte naturfænomener, der er 
blevet fuldstændigt misopfattet 
af observatøren. 

• sjældne naturfænomener, der 
måske er tiltaget i antal pga. na¬ 
turlige forandringer og muligvis 
øges af menneskeskabte faktorer, 
som fx røg og støv. 

Yderligere slår rapporten fast, at 

fænomenerne ikke kan relateres til 
en enkeltstående stat. Det nævnes, 
at der ikke er bevis for, at fænome¬ 
nerne er fjendtlige eller under no¬ 
gen form for kontrol, udover de al¬ 
mindeligt kendte naturkræfter. Der 
peges endelig på, at meteorer og 
deres kendte effekter - og muligvis 
visse andre mindre kendte effekter 
- er årsag til nogle UAP-rapporter. 

Rapportskriveren noterer, at der 
skam findes usædvanlige fænome¬ 
ner i atmosfæren , der ser ud som de 
rapporterede UAP-fænomener. Men 
det foreliggende bevismateriale an¬ 
tyder, at disse fænomener - bortset 
fra dem der nemt og tilfredsstil¬ 
lende kan forklares - består af ad¬ 
skillige typer af sjældne naturfæno¬ 
mener i atmosfæren og ionosfæren. 

Nogle af disse fænomener er 
knapt nok kendt. Det er åbenbart, 
at fænomenerne har været rappor¬ 
teret som usædvanlige tildragelser 
i historisk tid naturligvis med 
anvendelse af datidens sprogbrug. 

Det anføres, at der er overvældende 
bevis for teorien om, at denne type 
af observationer ret sikkert skyldes 
fysiske, elektriske og magnetiske 
fænomener i atmosfæren, mesosfæ- 
ren og ionosfæren. De optræder i 
forbindelse med mere end en enkelt 
vejrtype m.v. 

Der synes at være en stor sand¬ 
synlighed for, at i det mindste ^ 

nogle af disse fænomener udløses 
af meteorers indtræden i Jordens 
atmosfære. I disse tilfælde brænder 
meteorerne ikke op og falder hel¬ 
ler ikke til jorden som meteoritter, 
men forårsager så plasmaansamlin¬ 
ger, der flyver rundt i atmosfæren. 
Egenskaberne og plasmaansamlin- 
gemes opståen er endnu ikke fuldt 
forklaret af videnskaben. 

Tæt kontakt med en plasmaan¬ 
samling kan påvirke biler og fly 
samt personer. Det ser ud, som om 
nogle af disse flyvende ansamlinger 
frembringer et magnetisk, elek¬ 
trisk eller elektromagnetisk (eller 
måske ukendt) felt. Det er påvist, 
at sådanne lokale felter påvirker 
tindingelapperne i den menneske¬ 
lige hjerne. Dette resulterer i, at 
observatøren fastholder sin egen 
klare, men for det meste ukorrekte 
beskrivelse af, hvad der egentlig 
er foregået. Nogle observatører er 
mere påvirkelige af sådanne felter 
end andre. Og sådanne påvirknin¬ 
ger anser rapportens forfatter for at 
være en nøglefaktor i forbindelse 
med de mere ekstreme beretninger i 
medierne, som fx bortførelsessager, 
som ”ofrene” selv tror på. 

Resten af afsnit 1 er bl.a. forbe¬ 
holdt den historiske baggrund for 
fænomenerne, analysemetoder og 
statistisk arbejde med rapporterne. 

Afsnit 2 


Rapportens andet afsnit var oprin¬ 
deligt også fortroligtstemplet og 
indeholder adskillige supplerende 


tekniske informationer og doku¬ 
menter, der if. undersøgelsen kan 
være relevante i forståelsen af de 
rapporterede fænomener. Endvidere 
er der beskrivelser af en utrolig lang 
række af visse naturlige eller men¬ 
neskeskabte fænomener, herunder 
optiske fænomener, kuglelyn, ny- 
opdagede fænomener i atmosfæren 
som sprites og blue jets m.v. 

Afsnit 3 


Dette afsnit beskæftiger sig med 
diverse relaterede studier, her¬ 
under især plasmafænomener og 
anvendelsen af radar. Afsnittet har 
derfor oprindeligt været hemmeligt- 
stemplet. 

Rapportens afsnit 3, kapitel 4, be¬ 
skæftiger sig med officielle ufo-un¬ 
dersøgelser i andre lande. Mest ind¬ 
gående refererer rapportens forfatter 
undersøgelser i det tidligere Sovjet¬ 
unionen, hvor forfatteren tydeligvis 
er specielt optaget af de sovjetiske 
studier, der beskæftiger sig med at¬ 
mosfæriske plasmafænomener. 

Det nævnes, at Kina i starten 
af 1990’erne bekendtgjorde en vis 
interesse i UAP-fænomener. I maj 
1993 oprettede man i Kina et viden¬ 
skabeligt institut for ufo-studier. In¬ 
stituttet skulle efter det oplyste have 
mulighed for at trække på mere end 
300 specialister fra mere end 24 
industrielle og kommunale foreta¬ 
gender centreret omkring Peking og 
andre større byer. 

Formålet med instituttet skulle 
være at undersøge, hvorvidt ufoer 


skyldes usædvanlige eller bemær¬ 
kelsesværdige astronomiske fæno¬ 
mener. I forbindelse med oprettelsen 
af instituttet var kineserne i kontakt 
med visse forskere i Sovjetunionen. 

Det spanske Forsvarsministerium 
har taget ufo-fænomenet alvorligt, 
nævnes det i den engelske rapport, 
der henviser til, at ministeriet har 
offentliggjort 66 ufo-rapporter. 
CONDIGN -rapportens forfatter gør 
dog samtidig opmærksom på, at 
Analyseafdelingen i Forsvarets Ef¬ 
terretningstjeneste ikke har set disse 
frigivne spanske rapporter. 

Der henvises til, at de i offentlig¬ 
heden meget kendte amerikanske un¬ 
dersøgelser og aktiviteter er nærmere 
beskrevet i rapportens Afsnit 1. Det 
understreges også, at der ikke ud¬ 
veksles efterretningsoplysninger med 
USA, samt at der heller ikke på anden 
måde er nogen form for udveksling af 
oplysninger om ufoer med USA. 

Så følger der ellers fire linjer 
i rapporten, der er fjernet før of¬ 
fentliggørelsen med henvisning til 
forholdet til andre stater. Netop 
disse linjer kunne det måske i dette 
tilfælde have været nok så interes¬ 
sant at stifte bekendtskab med. 

Afsnittet om andre landes akti¬ 
viteter slutter med at nævne, at de 
fleste ansvarlige organisationer di¬ 
stancerer sig fra de ekstreme syns¬ 
punkter, der fremføres af medierne 
og den altid travle ufo-publikations- 
industri. Alene året op til rapportens 
offentliggørelse bød på ikke mindre 
end 31 populære bøger om emnet, 
hvoraf de fleste stammede fra USA. 


impacting as meteorites. but forming buoyant plasmas. The conditions and method of 
formation of the electrically-charged plasmas and the scientific rationale for sustaining them 
for significant periods is incomplete or not folly urefer?tood.(R) 

13. The key supporting findings are: 

• Xxxxxxxxxxx X XXXXXXX XXX XXXX xxxxxx 
XXXXXXXXXXXXXXXXXXXXXXXXXX XX X XX XX 5 \ 2 £ 

xxxxxxxxxxxxxxxxxxxxxxXXxxxxxxXK 

XXXXXXXXXXXXXXX XXXXXXXXXXXXXXXX 

XxxxxxxXXxxxxx 

• Dependent on an object’s colour temperature and aerosol density, it may be seen 
visually, either by its self-generaled plasma colour, by reflected light or in 
silhouette by light blockage and background contrast As an electrically-charged, 
but not ionised, gaseous mass, this may be either visible to the eye but not to 
radar sensors; or folly ionised and visible to both. 

Umiddelbart ser det ud, som om 
rapportens forfatter generelt kun 
har haft adgang til - eller ønsket at 
referere til - almindelige eller of¬ 
fentligt kendte kildematerialer, når 
det drejer sig om omtalen af andre 
landes aktiviteter på området. 

Censur visse steder 


Visse linjer eller passager i de for¬ 
skellige afsnit i CONDIGN- rappor¬ 
ten er fjernet før offentliggørelsen. I 
forbindelse med frigivelse af doku¬ 
menter under den såkaldte Freedom 
of Information Act censureres disse 
dokumenter, og der fjernes oplys¬ 
ninger, som efter myndighedernes 
opfattelse kan skade Forsvaret (sek¬ 
tion 26), evt. kan skade forholdet 
til fremmede stater (sektion 27), og 
endelig fjernes såkaldt personlige 
oplysninger (sektion 40). 

Hvor der er fjernet linjer eller 
afsnit i rapporten, er det samtidig 
anført, hvilken af ovennævnte be¬ 
grundelser, der ligger til grund for, 
at man ikke ønsker oplysningerne 
offentliggjort. 

Ikke besøg udefra 


Det er som nævnt i første afsnit, 
man finder de konklusioner og an¬ 
befalinger, rapporten munder ud i. 

Hovedanalysen, der også omfat¬ 
ter en gennemgang af rapporter 
modtaget under den kolde krig, 
opremser bl.a. nogle af de senere i 
medierne vidt publicerede konklu¬ 
sioner om, at der intet bevis er for, 
at nogen UAP, der er observeret i 
Det britiske Luftforsvarsområde, 
er fjendtlige objekter af intelligent 
(ujordisk eller fremmed) oprindelse, 
eller at de på nogen måde udgør no¬ 
gen form for fjendtlig trussel. 

Rapporten konkluderer endvidere, 
at der intet bevis er for, at der eksiste¬ 
rer faste objekter, der kunne udgøre 
en kollisionsrisiko, selv om fremti¬ 
dige flykollisioner efterfølgende alli¬ 
gevel ikke helt udelukkes i rapporten. 

Forsøg på at forfølge uforklar¬ 
lige objekter, der helt klart kan 
skifte position hurtigere end et fly, 
er i andre lande resulteret i ulykker 
med dødelig udgang. Der er imid¬ 
lertid ingen tegn på, at noget sådant 
er hændt i engelsk luftrum i forbin¬ 
delse med forfølgelse af UAP’er, 
siger rapporten videre. 

Anbefalinger 


På trods af, at undersøgelsen ikke 
umiddelbart kan give vished om en 


forklaring på alle UAP-fænomener, 
er de foreliggende beviser tilstræk¬ 
keligt overbevisende til at udarbejde 
én hovedanbefaling og fire mindre, 
skriver rapportens forfatter. 

Rapporten anbefaler derfor, at 
det ikke længere bør være nødven¬ 
digt for DI55 - Analyseafdelingen i 
Det britiske Forsvars Efterretnings¬ 
tjeneste - at beskæftige sig med 
UAP-rapporter, da sådanne rappor¬ 
ter tydeligvis ikke indeholder nogen 
form for oplysninger af værdi for 
Forsvarets Efterretningstjeneste. 

Det nævnes endvidere i anbefa¬ 
lingerne, at studiet er blevet udført 
og sammenlignet både på udvalgte 
UAP-rapporter over en 10-årig 
periode under den kolde krig samt 
rapportmateriale efter den kolde 
krig. Der blev ikke fundet nogen 
nævneværdige forskelle i resulta¬ 
terne fra de to forskellige perioder. 
Det er derfor ikke sandsynligt, at 
yderligere indrapporteringer dra¬ 
stisk vil ændre på de resultater, man 
allerede er nået frem til. Rapporten 
anbefaler derfor, at den til formålet 
oprettede database ikke længere 
opretholdes. 

Det anbefales endvidere, at op¬ 
lysningerne om de mere flysikker¬ 
hedsmæssige aspekter i rapporten, 
herunder også vedr. radarobser¬ 
vationer, kommunikeres videre til 
de forskellige militære og civile 
luftfartsmyndigheder. Samtidig un¬ 
derstreger man, at selv om der har 
været en stigning i antallet af UAP- 
tilfælde, så er sandsynligheden for 
at være ude for en UAP særdeles 
ringe. 

Der advares samtidig mod at 
forsøge at udmanøvrere en UAP 
under eventuel forfølgelse. Selv om 
det ser ud til, at UAP-fænomener 
er ”venligtsindede” over for civil 
lufttrafik, bør piloter i større højder 
rådes til ikke at foretage kursæn¬ 
dringer udover om muligt at flyve 
væk fra det. 

At plasma og magnetiske felter 
har en betydning i forbindelse med 
UAP-fænomener, var åbenbart et 
overraskende resultat i forbindelse 
med undersøgelsen. Rapporten 
anbefaler derfor til slut yderligere 
forskning i anvendeligheden af for¬ 
skellige former for plasma i forbin¬ 
delse med nye militære tiltag. 

CONDIGN contra Condon 


Det er nærliggende at sammenligne 
CONDIGN -rapporten fra Det bri¬ 
tiske Forsvarsministerium med det 
store universitetsstudie, Condon- 


rapporten, som blev udarbejdet i 
1969 på foranledning af Det ameri¬ 
kanske Luftvåben. 

Det amerikanske Luftvåbens 
ufo-undersøgelsesprojekt ”Project 
Blue Book” blev nedlagt den 17. 
oktober 1969 som en følge af udgi¬ 
velsen af den såkaldte Condon-rap- 
port, ”Scientific Study Of Uniden- 
tified Flying Objects”, der konklu¬ 
derede, at ufo-fænomenet ikke var 
værd at undersøge videnskabeligt. 

Condon-rapporten er et digert 
værk på 1.485 sider og udarbejdet 
af et videnskabeligt team ved Uni- 
versity of Colorado under ledelse af 
dr. Edward U. Condon. Gennem to 
år undersøgte teamet udvalgte ufo¬ 
hændelser, og trods Condons skepti¬ 
ske holdning til fænomenet forblev 
40 % af de undersøgte hændelser i 
rapporten uopklarede. 

Både den engelske og den ame¬ 
rikanske undersøgelse er blevet 
til på baggrund af et ønske fra de 
militære myndigheders side om at 
få undersøgt tingene, og begge un¬ 
dersøgelser ender stort set op med 
samme type af konklusion: 

Der er i alle de mange ufo-rap¬ 
porter ikke noget om snakken om 
besøg fra verdensrummet, og de fle¬ 
ste rapporter har naturlige årsager 
og skyldes mistolkninger af kendte 
fænomener på himlen, såsom astro¬ 
nomiske objekter, fly og balloner. 

Begge rapporter har endvidere 
det tilfælles, at de mest interessante 
ting måske står gemt rundt om i 
rapporternes forskellige afsnit. Men 
hvor der var utroligt mange, mere 
detaljerede beretninger og undersø¬ 
gelsesresultater at læse i den ameri¬ 
kanske Condon-rapport, indeholder 
den britiske CONDIGN-rapport ikke 
sådanne detaljer. Det er også en af 
de mangler, som kritiske læsere af 
rapporten har påpeget, og som efter¬ 
følgende er blevet voldsomt diskute¬ 
ret i nyhedsgrupper på intemettet. 

I Condon-rapportens tilfælde var 
der tale om en lang række forskere, 
der havde lejlighed til at skrive de¬ 
res afsnit af den fremlagte rapport, i 
visse tilfælde havde de oven i købet 
mulighed for at foretage yderligere 
undersøgelser på stedet, hvor de 
aktuelle begivenheder havde udspil¬ 
let sig. 

Og hvad så? 


Den frigivne rapport fra Det britiske 
Forsvarsministerium evner heller 
ikke én gang for alle at sætte et 
punktum for debatten om ufo-fæno- 
meneme. 

Efter de foreliggende oplysnin¬ 
ger har der kun været en enkelt 
person involveret i udarbejdelsen af 
CONDIGN -rapporten for Det briti¬ 
ske Forsvarsministerium. Så alene 
med den baggrund kan man retfær¬ 
digvis nok heller ikke forvente et 
større eller anderledes udbytte af 
studiet end det foreliggende. 

Naturligvis yder denne kortfat¬ 
tede gennemgang af væsentlige dele 
af den engelske rapport ikke rap¬ 
portens forfatter fuld retfærdighed. 
Men det er åbenbart, at han i høj 
grad har forelsket sig i ideen om 
forskellige typer af plasmaforekom¬ 
ster i den øvre atmosfære, og han 
forsøger at forklare utroligt mange 
ufo-beretninger på denne måde. 
Bemærkningerne om påvirkning af 


vidnernes forklaringer om, hvad de 
har observeret, virker fx ikke spe¬ 
cielt overbevisende. 

Når man så tilsyneladende i 
videst muligt omfang har anvendt 
mere eller mindre offentligt tilgæn¬ 
gelige kildematerialer, må det siges 
at være begrænset, hvad nyt man 
kunne komme frem til selv med 
nogle års fuldtidsarbejde. 

De anvendte formuleringer i 
konklusioner og anbefalinger har 
da også allerede været årsag til vidt 
forskellige udlægninger af teksten i 
medierne ved offentliggørelsen, lige 
fra overskrifter om, at ufoerne skam 
eksisterer, til at ufoerne nu endelig 
er jordet. 

Det bedste i den sammenhæng 
er naturligvis, at man ved hjælp af 


en ihærdig ufo-forsker har fået of¬ 
fentliggjort en ellers hemmelig ufo¬ 
undersøgelse. 


Læs selv 

"hemmelighederne" 

• CONDIGN-rapporten kan 
downloades og læses i sin hel¬ 
hed på adressen: 
http://www.mod.uk/DefenceIn- 
ternet/FreedomOflnformation/ 
PublicationScheme/ 

• Condon-rapporten kan læses 
på: 

http://www.ncas.org/condon/in- 

dex.html 


Fly forfulgt af lysende kugle 

"Vi bliver forfulgt af et kraftigt lys på vores styrbords side - samme højde 
- samme hastighed! Vi kan ikke identificere noget, kun en lyskugle, en 
stor lyskugle!" Sådan lød det over radioen fra kaptajn Kahn i en Hawker 
Siddeley 748 fra Guyana Airways. Fænomenet blev set i 1981/82 af mere 
end hundrede mennesker, heriblandt piloter og kabinepersonale på en 
Boeing 737. 

Dieter Betz var styrmand på en Maersk Air Boeing 737, som dengang fløj 
på en leasingkontrakt for Guyana Airways. Han fortæller her om den hår¬ 
rejsende oplevelse. 


AF DIETER BETZ 



Vi stod på startbanen i Trinidad og 
ventede på tilladelsen fra tårnet. So¬ 
len hvilede på horisonten for enden 
af det rødligt skinnende asfaltbånd. 
Få ting er smukkere end vestindi¬ 
ske solnedgange. Hele himlen stod 
i flammer. Solen sank hurtigt her 
tæt ved ækvatoren. Den forsvandt 
lodret bag fjerne bjerge, og lyset 


forsvandt i samme tempo som i det 
kongelige teater, før tæppet bliver 
trukket fra. 

Vi slap hestene løs, og flyet 
sprang nærmest frem, da vi løsnede 
bremserne med motorerne i fulde 
omdrejninger. Da vi stak næsen i 
vejret, forvandledes vores moderne 
Boeing jet til en tidsmaskine. For et 


kort øjeblik kunne vi skrue tiden til¬ 
bage. Vi fik Solen til at stå op igen. 
En ny solopgang! Vi fik lokket den 
orangefarvede skive endda et godt 
stykke op over horisonten, inden vi 
nåede vores flyvehøjde på 33.000 
fod. Dér kunne vi i ro og mag se 
den atter gå ned - og for sidste 
gang i dag. 

Da vi flyver over Orinoco flo¬ 
dens delta, er det mørkt. Tid til at 
spise den fladtrykte og kolde halve 
kylling, pakket i plast på en paptal¬ 
lerken. Det er alt, hvad Guyana 
Airways kan byde på af kulinariske 
oplevelser til både passagerer og 
crew. Kylling, kylling og kylling. 

Nu forstår jeg, hvorfor min ven 
Stevie er blevet multimillionær som 
chickenfarmer i Guyana. 

Der er stille på frekvensen. Ikke 
megen trafik i denne del af verden. 
Derfor er vi ved at spilde kaffen, da 
vi forlader Trinidads frekvens og 
skifter til Georgetown. Skipperen 
tager uvilkårligt fødderne ned fra in- 

Det uidentificerede 
lysfænomen blev 
set over Guyana, 
der ligger i den 
nordlige del af Syd¬ 
amerika lige ud til 
Atlanterhavet. 
(Foto: Dieter Betz) 


Kort over observa¬ 
tionsstedet gengivet 
efter Kongelig 
Dansk Aeroklubs 
tidsskrift FLYV, ja¬ 
nuar 2006. 


strumentbrættet. Vi lytter begge me¬ 
get anspændt. Der er en, som snak¬ 
ker meget højt og meget hurtigt på 
Georgetown Radio. Jeg genkender 
pilotens stemme - det er en af vores 
guyanesiske kollegaer. Jeg har Højet 
fragt sammen med ham, og det er 
også fragt og post, han flyver i nat. 


og holder sig bag flyet. Men det 
holder sig så tæt på, at hele flyet er 
badet i lys, som fra et kæmpe spot¬ 
light. Kahn kravler tilbage i sædet 
og spænder sig fast. ’Tak, Sam, jeg 
har den” og drejer skarpt til venstre. 
Et øjeblik er cockpittet badet i lys, 
så forsvinder det bag flyet igen. 


Vi nærmer os stedet, hvor fragtfly¬ 
verens besætning sidst så lysfæ¬ 
nomenet. Vores flyvehøjde er 500 ► 


Besætningen pa denne Hawker Siddeley 748 fra Guyana Airways blev foifulgt af en 


stor lyskugle. (Foto: Dieter Betz) 

En lysende kugle 


Hans tomotorede Hawker flyver 
kun halvt så hurtigt som vores Boe¬ 
ing 737, men han ligger næsten 100 
mil foran os, og nu kommer hans 
stemme igen og gentager: 

”Vi bliver forfulgt af et kraftigt 
lys på vores styrbords side - samme 
højde - samme hastighed! Vi kan 
ikke identificere noget - kun en lys¬ 
kugle - en stor lyskugle!” 

Kaptajn Kahn i Guyana Airways’ 
Hawker Siddeley 748 spænder sig 
løs og kravler over postsækkene 
ind i den mørke kabine. Her kan 
han studere fænomenet bedre uden 
nogen form for forstyrrende lys fra 
cockpittet. Men der er intet, som 
kunne tyde på, at det er en flyvema¬ 
skine af nogen art. En helikopter vil 
give reflekser fra rotorbladene eller 
genskin fra dens metalkrop, også på 
et almindeligt fly vil der være et el¬ 
ler andet, som vil kaste lyset tilbage 
fra en blank overflade, et vindue 
eller andet skinnende. 

Kahn råber til sin styrmand: 
”Sam, drej til højre - men lang¬ 
somt, ganske langsomt!” Fragtflyet 
krænger svagt til højre og nærmer 
sig lyset, mens flyet og lyset sta¬ 
dig følges ad med en hastighed af 
400 km i timen. Lyskuglen bliver 
endnu kraftigere, kommer tættere 
på. Kahn bliver blændet af det i det 
mørke fragtrum. Han skulle lige 
til at råbe ”stop, Sam!”, da lyset 
begynder at sakke langsomt agterud 


Men kaptajn Kahn er ikke en 
mand, som man gør grin med. Han 
anmoder Georgetown Radio om 
at måtte skifte højde. Kontrolleren 
siger, at han må gøre lige, hvad 
der passer ham - der er ikke anden 
trafik i luften end os. Men vi ligger 
langt bag ved ham. Og skipperen i 
fragtflyet forsøger alt, hvad der er 
forsvarligt med sit tunge fly for at 
ryste lyskuglen af sig: Han stiger og 
sagtner farten, han synker og drejer, 
og vi følger hans transmissioner 
over radioen med hjertebanken. 

”Jeg laver et 360 graders drej, 
men tingesten holder sig bag flyet, 
uanset, hvad vi gør.” 


Så begynder han nedstigningen, 
og da han fårTimehris lufthavn i 
sigte, er lyset bag ham pludselig 
forsvundet. Vi hører ham bekræfte 
landingstilladelsen fra tårnet. Så 
er der stille igen. Vi har dæmpet 
cockpitlyset til det mindste. Det er 
en stjerneklar nat uden måneskin. 

Vi begynder at gå ned og stirrer ud i 
mørket. Landet under os er kulsort, 
ikke som i Europa, hvor jorden 
ligner et tæppe af lys om natten. 

Her er bare mørkt, ikke et eneste 
lys, end ikke et bål som kunne tyde 
på, at der var mennesker dernede. 

Vi flyver over et sumpområde, og 
vi kan se stjernerne spejle sig og 
trække lysende baner i vandet mel¬ 
lem træerne. Her bor ingen men¬ 
nesker. Det er et ufremkommeligt 
malariahelvede. 


En hilsen på to sekunder 

meter, og hastigheden er nu stærkt 
reduceret, lige før vi skal sætte 
flaps. Alt ligger mørkt hen, kun 
langt ude i horisonten et svagt lys¬ 
skær fra Georgetown. Herfra og til 
byen er alt sump, vand og træer. 

Pow! Vi farer sammen. Et 
lys bliver tændt foran os i lavere 
højde, og cockpittet er oplyst som 
i dagslys som at flyve mod Solen, 
men her i mørket blænder det som 
tusinde sole. Lyskilden bevæger 
sig ikke. Den står stille og forsvin¬ 
der under os, da vi flyver hen over 
den. 

”Det er løgn!” siger skipper og 
kalder Georgetown. Vi får lov til at 
lave et drej tilbage mod den lysende 
kugle. Vi kalder på stewardessen. 
Hun slukker lyset i passagerkabinen 
og beder folk om at kigge ud af vin¬ 
duerne. Vi skal søreme have mange 
vidner til dette her! Og der er godt 
hundrede passagerer ombord. 

Under drejet kan vi se lyset 
igen. Og ”vi” betyder nu os alle 
sammen, passagererne og stewar¬ 
desserne med. 

Vi går længere ned med kurs di¬ 
rekte mod lyskuglen, som brænder 
i vores øjne. Skipperen har hånden 
på lyskontakten. Det er en samle- 
kontakt, som tænder alle landings¬ 
lys på én gang. 

”OK! Så er det nu!” siger han og 
tænder samtlige lys med et smæld. 
Han tæller højt og langsomt ”et- 
to”, to sekunder. Så slukker han, 
igen alle på én gang. 

Og så sker det! Lyskuglen foran 
os slukker lyset i to sekunder og 
tænder igen. Så glider den ind 
under flyet og forsvinder bagud. 
Stewardessen, som står bag os i 
cockpittet, giver et hvin fra sig. 
Mine nakkehår er rejst. 

Skipperen rømmer sig og siger: 
”Lad os komme hjem! Vi kan ikke 
bruge mere af hr. Møllers brænd¬ 
stof til det pjat.” Vi noterer positio¬ 
nen og giver den til tårnet. 

Ved solopgang starter den største 
eftersøgning, Guyanas regering kan 
stille på benene. Især militæret er 
ude med alt, hvad der kan flyve. 
Helikoptere, Skyvans, Twin-Otters 
og mange småfly er ude at søge. 
Området bliver finkæmmet, men 
resultatet er nedslående. Man finder 
intet, absolut intet. 

Skipper og jeg er glad for, at vi 
ikke var alene om oplevelsen. Det 
vægter tungt at have over et hun¬ 
drede vidner, og tilfældet satte en 
diskussion i gang. Folk kom frem 
med deres iagttagelser - og det var 
ikke småting. Mange piloter havde 


holdt på deres hemmelighed. Og 
med god grund: de vil ikke være 
til grin eller måske udsættes for 
en drugtest. De kom nu frem med 
de mest utrolige historier, alt for 
mange til der er plads til her. 


Da jeg spurgte skipperen, om 
han troede, at der var intelligent liv 
derude i universet, svarede han: 

”Gud er der så. Det må være 
derfor, de ikke har kontaktet os.” 


Dieter Betz 



Filmfotografen Dieter Betz in action. 
(Foto: Dieter Betz) 


Det er nu 50 år siden, at flyveren, fotografen, forfatteren, fore¬ 
dragsholderen og eventyreren Dieter Betz begyndte at flyve. Den 
første flyvetur foretog han som 15-årig i et svævefly. Siden da har 
han fløjet rundt regnet 16.000 timer i over 100 forskellige typer fly 
- lige fra veteranfly til moderne Boeing-jet. Han har overlevet tre 
flystyrt og er naturligvis medlem af Eventyrernes Klub. 

Efter at Dieter Betz har prøvet stort set alt inden for civil luftfart, 
er han nu vendt tilbage til den efter hans mening reneste form for 
flyvning: Svæveflyvning. Han er instruktør i Viborg svæveflyve- 
klub (www.vbsk.dk) og tilbringer vinteren på New Zealand, hvor 
han flyver som instruktør og konkurrencepilot. 

Dieter Betz har udgivet 10 bøger for børn, deriblandt den pris¬ 
belønnede bestseller ”Bjørnefamilien” (Gyldendal 1991), som blev 
trykt i 50.000 eksemplarer. Den er oversat til ni sprog og udkom 
bl.a. i USA. Det er en billedbog (fotografier) om Alaskas brune 
bjørne. 

Efter rejser i 98 lande har Dieter Betz et stort foredragsreper¬ 
toire, der kan ses på hans hjemmeside: www.betz.dk/ 

Artiklen om Dieter Betz’ ufo-oplevelse som styrmand på et Maersk 
Air Boeing 737 over Guyana i Sydamerika har været trykt i Kon¬ 
gelig Dansk Aeroklubs tidsskrift FLYV, januar 2006, og er gengivet 
med forfatterens tilladelse. 

□ 

Ole Henningsen 

Jeg har set en ufo! 

Danske medier har gennem årene omtalt, at skuespilleren Lars Bom i sine 
unge dage så et ufo-fænomen. UFO-Nyts redaktion har undersøgt sagen 
nærmere og fået observationen bekræftet direkte hos observatøren. 



Lars Bom fortæller til UFO-Nyt\ 
”Det var i sommeren 1978 - i 
slutningen af juli, starten af august 
- deromkring, og jeg holdt ferie på 
øen Menorca sydvest for en af ho¬ 
vedbyerne Ciudadela. Vi var nogle 
venner, der lå i telt på en strand ved 
navn Cala Macarella, og det var her, 
vi oplevede fænomenet.” 



En ung Lars Bom. 


Lars Boms oplevelse som 17- 
årig ferierende turist gjorde et stort 
indtryk på ham: 

”Vi blev vækket midt om nat¬ 
ten af nogle ophidsede italienere, 
som råbte, at vi skulle skynde os at 
komme ud af teltet, for de havde set 
en ufo, og den var der stadigvæk. 

Vi troede først, de lavede fis med 
os, men til sidst hev de teltpløk¬ 
kene op for at få os ud af teltet og 
se, hvad de havde fået øje på. Og 
ganske rigtigt, italienerne havde 
ret. Ude over havet ca. 200 m fra 
strandkanten, måske mere, så vi en 
lysende ’guldkugle’, som bevægede 
sig langsomt langs kysten med ret¬ 
ning fra vest mod øst. 

Størrelsen på den lysende kugle 
har jeg svært ved at huske, men jeg 
mener, den var på størrelse med en 
mellemstor til stor badebold, og den 
bevægede sig med en fart af ca. 7-8 
km i timen ca. 20 meter over van¬ 
det. Hastigheden var ikke højere, 
end at vi kunne gå langs stranden 
og følge den, indtil den forsvandt 
rundt om en klippepynt. Og vi var 
en 20-30 mennesker, der på denne 
måde gik langs stranden og iagttog 
den lysende kugle. 


Længden af min egen observa¬ 
tion var vel ca. 30 sek.-l minut, 
som jeg husker det. 

Men det kan jo være, at hukom¬ 
melsen spiller mig et puds. 

Som jeg husker det, var det et 
mærkeligt lys i guld/orange, og ly¬ 
set omkring kuglen var så stærkt, at 
vi ikke kunne se omridset af objek¬ 
tet, men det var et forholdsvis varmt 
gulligt skær. 

Jeg kan tilføje, at tidspunktet var 
om natten mellem midnat og klok¬ 
ken 1, og resten af natten gik med 
at drikke os fulde i gin og snakke 
livligt om, hvad f... det var, vi lige 
havde set. Men det overbeviste i 
hvert fald mig om, at der er mere 
mellem himmel og jord. 

Når jeg ikke har noget imod at 
fortælle UFO-Nyts læsere om min 
oplevelse, er det, fordi jeg synes, 
historien er interessant og mystisk, 
selv om det mystiske ellers ikke er 
noget, jeg dyrker overhovedet.” 

”Jeg håber, I kan bruge oplys¬ 
ningerne til noget, men det her har 
jeg altså haft svært ved at finde en 
forklaring på,” slutter den 45-årige 
populære skuespiller. 

Efterskrift 


Jeg var i færd med at gennemse 
gamle videobånd, da skuespilleren 


Lars Bom pludselig i starten af et 
bånd tonede frem på skærmen og 
bombastisk erklærede: Jeg har set 
en ufo! Og så fortalte han kort vi¬ 
dere om sin oplevelse. 



Nu havde jeg ved forskellige lej¬ 
ligheder set henvisninger i pressen 
til Lars Boms observation uden dog 
at have nærmere data ved hånden. 
Alligevel havde det slået mig, at 
der måske meget vel kunne være 
et sammenfald med en eller tiere 
af de observationsberetninger fra 
Mallorca og fra Tenerife, som med 
fotodokumentation lå i vore arkiver. 
Måske var det i virkeligheden det 
samme, Lars Bom havde set, og 
som der evt. kunne findes en for¬ 
klaring på. Så min nysgerrighed var 
virkelig vakt. 

Lars Bom berettede om sin ufo¬ 
oplevelse i introduktionen til udsen¬ 
delsen Naturbilleder , der blev sendt 


AF OLE 

HENNINGSEN 


På stranden Cala 
Macarella på Me¬ 
norca havde den 
unge Lars Bom og 
vennerne en spæn¬ 
dende oplevelse i 
sommeren 1978. 
Den spanske ø Me¬ 
norca ligger i Mid¬ 
delhavet nordøst 
for Mallorca. 


► 

Den 12. juni 1974 
fotograferede en 
dansk familie dette 
lysfænomen fra 
Mallorca. Sandsyn¬ 
ligvis er der tale 
om lysfænomener 
i atmosfæren i 
forbindelse med en 
raketopsendelse ved 
den franske Atlan¬ 
terhavskyst. 

(Foto: SUFOl Pic- 
ture Library) 


Sådan tog himlen 
sig udfra Tene rife 
om aftenen den 5. 
marts 1979, efter at 
en slags ”lysende 
kugle steg op fra 
havet”. Himmel¬ 
fænomenet skyldes 
efter de forelig¬ 
gende oplysninger 
opsendelse af et 
mi s si l fra en ubåd 
i Atlanterhavet. 
Tusindvis af men¬ 
nesker så fænome¬ 
net: Der blev taget 
masser af billeder, 
også af danskere, 
ligesom fænomenet 
blev registreret af 
spanske militære 
myndigheder. 

(Foto: SUFOl Pic- 
ture Library) 


påTV2 den 30. november 1997. 
Udsendelsen handlede om Asteroi¬ 
der på kollisionskurs med Jorden” 
og blev også rundet af af Lars Bom, 
der endnu en gang bedyrede, at det 
skam var sandt, hvad han tidligere 
i udsendelsen havde fortalt om sin 
ufo-oplevelse. 

Efter at have korresponderet 
med Lars Bom om hans oplevelse, 
sendte jeg ham nogle af optagel¬ 
serne fra Mallorca og Tenerife. Men 
efter hans opfattelse lignede det slet 
ikke den lyskugle, som han og hans 
venner havde observeret: 


”Det, vi så, var meget tættere på, 
som sagt kun et par hundrede me¬ 
ter, og der var ingen hale efter, kun 
kuglen. Der var ingen by i nærhe¬ 
den, kun mørke rundt omring os, og 
så denne lysende kugle der bevæ¬ 
gede sig langsomt langs kysten.” 

En søgning i den tilgængelige 
spanske ufo-litteratur og henven¬ 
delser til SUFOLs kontakter blandt 
seriøse ufo-forskere i Spanien og 
Italien har ikke bragt noget nyt frem 
om eventuelle sammenfald af obser¬ 
vationer fra Menorca/Mallorca-om- 
rådet i Middelhavet. 


Der er forespurgt i det spanske 
FOTOCAT-katalog over fotos fra 
Spanien, men de har intet fra denne 
periode. Heller ikke det spanske 
kartotek over ufo-observationer har 
optegnelser fra det pågældende tids¬ 
punkt for Lars Boms og vennernes 
ufo-observation. 

Der findes altså ikke andre til¬ 
svarende indberetninger i arkiverne, 
så pr. definition har Lars Bom sta¬ 
dig set en ufo! 

Jagten på Jordens tvilling 

Siden 1995 har astronomer afsløret planeter i kredsløb om andre stjerner 
end Solen - såkaldte exoplaneter, men vi har endnu ikke fundet Jordens 
tvilling. 



Ved udgangen af juli 2006 har 
astronomernes eftersøgning afsløret 
196 exoplaneter. Dertil kommer 4 
exoplaneter i kredsløb om pulsarer, 
der er hurtigtroterende rester af 
tunge stjerner, som har endt deres 
liv i en gigantisk eksplosion - en 
supernova. Jagten på exoplaneter 
er både vigtig for at lære mere 
om, hvordan planeter dannes og 
udvikler sig, og for at finde steder i 
universet hvor livet måske har slået 
rod. Jorden er det eneste sted i rum¬ 
met, hvor vi indtil nu har set tegn 
på liv, så derfor er vores udgangs¬ 
punkt for at finde planeter med liv 
at lede efter en planet som vores 
egen - Jordens tvilling. 

De fleste af de exoplaneter, vi 
indtil nu har fundet, er imidlertid 
meget større og tungere end Jorden. 
De formodes at ligne vores Solsy¬ 
stems største planet, Jupiter, der er 
en gigantisk klode af gas uden fast 
overflade. Det er ikke nødvendig¬ 
vis, fordi denne type planeter er den 
mest almindelige. De store, tunge 
planeter er ganske enkelt lettere at 
finde. 

Den letteste planet 


Den hidtil letteste exoplanet i 
kredsløb om en stjerne blev op¬ 
daget sidste år af en international 
forskergruppe med et dansk islæt: 
astrofysiker Uffe Gråe Jørgensen 
fra Niels Bohr Institutet under 
Københavns Universitet. Plane¬ 
ten, der bærer det kønsløse navn 
OGLE-2005-BLG-390Lb, kredser 
om en stjerne, der er mindre og 
koldere end Solen. Stjernen ligger 
ca. 22.000 lysår fra Jorden i retning 
mod centrum af vores galakse, 
Mælkevejen. Planeten er kun ca. 

5,5 gange tungere end Jorden og 
dermed det tætteste, vi endnu er 
kommet på at finde en exoplanet, 
der har samme størrelse som vores 
egen planet. 

Astronomerne tror dog ikke, at 
den nyopdagede exoplanet minder 
meget om Jorden. Den kredser 
nemlig forholdsvis langt fra sin 


lyssvage stjerne og er derfor efter 
alt at dømme en iskold verden med 
en overfladetemperatur på ca. -220 
grader Celsius. Astronomerne for¬ 
moder, at planeten er en isdækket 
klippeplanet, der muligvis har en 
tynd atmosfære. Derfor minder 
OGLE-2005-BLG-390Lb nok nær¬ 
mest om en forvokset udgave af 
planeten Pluto. 

Dansk teleskop på banen 


Planeten er blevet opdaget med den 
såkaldte mikrolinse-metode, der er 
baseret på, at tunge objekter afbøjer 
lys, som passerer forbi. Det er et 
koncept, der har rod i Einsteins al¬ 
mene relativitetsteori, som er en ge¬ 
nerel teori for tyngdekraften. Hvis 
et tungt objekt - fx en stjerne eller 
en planet - står mellem Jorden og 
en stjerne, vil den fjerneste stjernes 
lys blive afbøjet på en sådan måde, 
at det fokuseres og forstærkes. Det 
mellemliggende objekts tyngdekraft 
virker altså som en linse. 

For at afgøre, hvilken type ob¬ 
jekt der passerer, skal den fjerne 
stjernes lysstyrkevariation dog 
følges meget nøje. Derfor er der 
oprettet et globalt netværk af tele¬ 
skoper ved navn PLANET, som kan 


alarmeres til at følge mikrolinse-be- 
givenheder. I dette netværk indgår 
bl.a. det danske 1,54 meter teleskop 
på det Europæiske Syd Observa¬ 
torium i Chile. I forbindelse med 
opdagelsen af OGLE-2005-BLG- 
390Lb var observationer med netop 
dette teleskop af helt afgørende 
betydning. 

Mikrolinse-begivenheden blev 
registreret den 11. juli sidste år og 
blev i ugerne efter fulgt af PLA- 
NET-teleskoperne. Frem til den 10. 
august pegede alle observationer på, 
at det blot var en stjerne, der skabte 
begivenheden, men netop denne 
dag afslørede målinger lavet med 
det danske teleskop en afvigelse i 
lysstyrkevariationen, der bedst for¬ 
klares med tilstedeværelsen af en 
planet. 

Mikrolinse-metoden er en af de 
bedste metoder, vi har til at finde 
planeter på størrelse med Jorden. 

Det er derfor ikke umuligt, at det 
bliver det danske teleskop i Chile, 
der på et tidspunkt bidrager til op¬ 
dagelsen af den første exoplanet 
på størrelse med vores egen klode. 
Planeter opdaget med denne metode 
vil dog typisk ligge langt fra Jorden 
og vil derfor være vanskelige at un¬ 
dersøge nærmere. 


AF MICHAEL 
LINDEN-VØRNLE 


Exoplaneten 
OGLE-2005-BLG- 
390Lb er en kold 
verden , der kred¬ 
ser langt fra sin 
stjerne. 

(Illustration: ESO) 


► 

Lysvariationen fra 
mikrolinse-be giv en¬ 
heden, der afslørede 
OGLE-2005-BLG- 
390Lb. 

(Illustration: ESO) 



Flere planeter om samme stjerne 


Knapt en fjerdedel af de kendte 
exoplaneter er medlemmer af et 
planetsystem med to eller flere 
planeter (47 exoplaneter ud af de 
196 fordelt på 20 planetsystemer). 
Således har en gruppe af europæi¬ 
ske astronomer for nylig afsløret, 
at hele tre planeter kredser om 
stjernen HD 69830, der ligger ca. 

41 lysår fra Jorden i det sydlige 
stjernebillede Puppis (Agterskibet). 
Stjernen er kun en smule lettere 
end vores egen stjerne, Solen. De 
tre exoplaneter er blevet afsløret 
vha. målinger lavet i 2004 og 2005 
med det ultrapræcise HARPS-in- 
strument, der er monteret på det 
Europæiske Syd Observatoriums 
3,6 meter teleskop i Chile. HARPS 
finder exoplaneter ved at registrere 
den svage rokkebevægelse, stjer¬ 
nerne foretager, fordi planeternes 
tyngdekraft trækker i dem. 

Selv om det ikke er første gang, 
astronomer har fundet flere exopla¬ 
neter, som kredser om den samme 
stjerne, så er der tale om det første 
eksempel på et planetsystem, hvor 
alle kendte medlemmer efter alt at 
dømme ikke er meget tungere end 
planeten Neptun i vores Solsystem. 
Astronomernes målinger viser, at 
planeterne alle mindst er mellem 
10 og 18 gange tungere end Jorden 
(Neptun er 17,2 gange tungere end 
vores planet). De tre planeters mid¬ 
delafstand til HD 69830 er ca. 12 
mio. km, 28 mio. km og 94 mio. 
km. Det svarer til hhv. 0,08, 0,19 og 


0,63 gange gennemsnitsafstanden 
mellem Solen og Jorden. I disse 
baner har de tre exoplaneter en 
omløbstid på hhv. 8,67 døgn, 31,6 
døgn og 197 døgn. 

I den beboelige zone 


Mens de to planeter således kredser 
tæt på stjernen, ligger den tredje 
tæt ved den indre grænse til den 
såkaldte ’beboelige zone’, der er 
det område i et planetsystem, hvor 
temperaturen er passende til, at 
flydende vand kan eksistere på en 
planet med en fast overflade og 
tilstrækkelig tæt atmosfære. I vores 
Solsystem ligger Jorden og Mars 
i den beboelige zone. Da planeten 
i HD 69830’s beboelige zone er 
noget tungere end Jorden, vil den 
dog næppe ligne vores planet. Om¬ 
fattende teoretiske beregninger har 
da også vist, at planeten formentlig 
har en kerne af klippe og is, der 
er omgivet af en meget stor gas¬ 
atmosfære. Ifølge beregningerne er 
den inderste planet hovedsageligt 
opbygget af klippe, mens den mel¬ 
lemste består af både klippe og gas. 

En yderligere interessant de¬ 
talje ved HD 69830’s planetsystem 
er, at det efter alt at dømme også 
indeholder en betydelig mængde 
større og mindre klippestykker - et 
asteroidebælte. Det viser infrarøde 
observationer lavet med NASA’s 
rumobservatorium, Spitzer. Med 
planet-trioen og asteroidebæltet om¬ 
kring HD 69830 har astronomerne 
altså fået et unikt eksempel på et 


exoplanet-system, der kan bidrage 
til at øge vores viden om, hvordan 
planeter og planetsystemer dannes 
og udvikler sig. 

Planetpassager i kikkerten 


Selv om de fleste exoplaneter afslø¬ 
res med store teleskoper, kan min¬ 
dre teleskoper dog også være med. 
Det har en international gruppe be¬ 
stående af både amatørastronomer 
og professionelle vist ved at afsløre 
en planet, der kredser om en stjerne, 
som ligger ca. 600 lysår fra Jorden i 
retning mod stjernebilledet Corona 
Borealis (Nordlige Krone). Planeten 
er en stor gasplanet svarende til pla¬ 
neten Jupiter i vores Solsystem. 

Planeten blev afsløret, fordi 
dens bane ligger sådan, at plane¬ 
ten ved hvert omløb passerer ind 
foran stjernen set fra Jorden. Det 
skaber en miniformørkelse, der får 
stjernens lysstyrke til at falde en 
smule. Opdagelsen er blevet gjort 
ved hjælp af et lille teleskop ”XO 
telescope”, der består af to 200 mm 
telelinser. Pga. teleskopet er stjer¬ 
nen blevet døbt XO-1, mens plane¬ 
ten kaldes for XO-lb. Når planeten 
passerer ind foran stjernen, bliver 
stjernelyset dæmpet med ca. 2 pro¬ 
cent. Det er ikke meget, men nok til 
at afsløre planetens tilstedeværelse. 

XO-lb er den tiende exoplanet, 
der er blevet opdaget ved at regi¬ 
strere en sådan formørkelse - den 
såkaldte transitmetode - og den 
anden exoplanet, som er blevet op¬ 
daget med et mindre teleskop. De 

fleste af de 196 kendte exoplaneter 
er blevet fundet med større tele¬ 
skoper, som registrerer stjernernes 
rokkebevægelse skabt af tyngdepå¬ 
virkningen fra planeterne. 

Opdagelsen af XO-lb har dog 
været en tidskrævende opgave. Fra 
september 2003 til september 2005 
målte XO telescope lysstyrken 
fortitusinder af stjerner. I samme 
tidsrum undersøgte fire amatør¬ 
astronomer i både USA og Europa 
en række lovende kandidater. XO-1 
blev udpeget som ’ lovende kandi¬ 
dat’ i juni 2005, og ved amatørob¬ 
servationer gennemført i juni og 
juli 2005 blev det bekræftet, at en 
planet formørkede stjernen. Efter¬ 
følgende blev planetens masse (0,9 
gange Jupiters) bestemt ved at lave 
målinger af stjernens rokkebevæ¬ 
gelse med store teleskoper i USA. 

Vigtigt supplement 


Teleskoper som XO telescope og 
mindre amatørteleskoper er bedst 
egnede til at finde exoplaneter, der 
kredser tæt og dermed hurtigt om 
deres stjerner, og som er store nok 
til at skabe et målbart fald i stjer¬ 
nernes lysstyrke. Da små kikkerter 
er langt billigere end store jordba¬ 
serede teleskoper - for slet ikke at 
tale om rumbaserede observatorier 
- er der ingen tvivl om, at de kan 
spille en vigtig rolle som supple¬ 
ment til de jord- og rumbaserede 
eftersøgningsprojekter, der enten er 
i gang eller på vej. 

I den nærmeste fremtid er der 
især store forventninger til NASA- 
satellitten ”Kepler”, der efter planen 
skal opsendes i slutningen af 2008. 
Ved at anvende transitmetoden vil 
Kepler have gode chancer for at 
finde jordlignende planeter i en 
ikke alt for stor afstand fra Jorden, 
så vi med fremtidige rummissioner 
kan undersøge disse planeter for 
tegn på liv. 

□ 


Yderligere information: 

Interactive Extra-solar Planets 
Catalog: 

http://vo.obspm.fr/exoplanetes/ 

encyclo/catalog.php 



Det beskedne X O telescope leder efter exoplaneter fra toppen af Hal e akal a-v ulka¬ 
nen på Hawaii. 

(Foto: NASA, ESA og J. Stys (STScI)) 



NASA's Kepler-satellit skal fra 2008 lede efter planeter ned til Jordens størrelse ved 
i mindst fire år at stirre på et udvalgt område på himlen i retning mod stjernebil¬ 
lederne Svanen og Lyren. 

(Illustration: NASA) 

Fra arkiverne 


AF TOKE 
HAUNSTRUP 


Gensyn med Almind-rumskibet 

1957 var året, hvor Sovjetunionen i oktober opsendte verdens første satel¬ 
lit - Sputnik - og dermed indvarslede 1960'ernes rumkapløb. Det var også 
året, hvor en gruppe sønderjyder dannede foreningen "Sydjysk U.F.O. 
Investigation" - det, som senere skulle komme til at hedde Skandinavisk 
UFO Information (SUFOI). Endelig var det året, hvor en række observatio¬ 
ner i Midt- og Østjylland skabte røre på ufo-fronten. Denne artikel fortæl¬ 
ler historien om disse observationer, som siden hen skulle gå under navnet 
"Almind-rumskibet". 


Op gennem 1960’erne fremstod 
observationerne af det såkaldte ”A1- 
mind-rumskib” i ufokredse som et 
af de stærkeste beviser på, at Jorden 
blev besøgt af fremmede intelli¬ 
genser. Sagens hovedvidner boede 
ved byen Almind nord for Kolding 

- heraf navnet - men fænomenet 
blev også observeret fra andre ste¬ 
der i Øst- og Midtjylland. 

Hovedvidnerne var tre unge 
mænd, som søndag morgen den 

15. december 1957 var på vej hjem 
fra en skytteforeningsfest. Mens de 
kom gående, opdagede de pludselig 
et rundt lysfænomen på den stjer¬ 
neklare himmel - et fænomen som 
steg op over den østlige horisont. 

De unge mænd fortalte dagen efter 
deres oplevelse til Jyllands-Posten, 
som under overskriften ”To tal¬ 
lerkener kom ud af moderskibet” 
bragte en artikel om hændelsen den 

16. december 1957. I artiklen kunne 
man læse følgende beretning fra 
den ene af de unge mænd: 

”Jeg fulgtes med Laust og Villy 
fra forsamlingshuset, og klokken 
var prc. 1.15, da jeg pludselig opda¬ 
gede noget lysende på himlen, der 
var helt stjerneklar og skyfri. ’Se 
derhenne,’ råbte jeg, og i det samme 
så vi noget rundt og rødt komme 
op på himlen - det havde farve som 

- ja, hvordan skal jeg forklare det 

- rød eller måske lidt mere orange 
end en solnedgang og knapt så 
stærkt lysende. 

Laust sagde, at det var Månen, 
men der var jo ingen fuldmåne i 
aftes, og da vi kom op på bakken 
ved gården, kunne vi nu rigtig se 
det hele. ’Det bevæger sig,’ sagde 
Villy, og ganske rigtigt - rumskibet, 
eller hvad vi skal kalde det, bevæ¬ 
gede sig ganske lidt frem og tilbage 
på himlen. Først sitrede det lidt, så 
var det, lige som det bevægede sig 
lidt i nordlig retning, men derefter 


bevægede det sig atter mod syd, og 
pludselig stod det bomstille. 

Med eet var det, som om det 
skiftede form og blev mere langag¬ 
tigt, og så åbnede det sig i kanten, 
og en lille fyr af samme type som 
moderskibet kom ud af det - og lidt 
efter een til. De små tallerkener - 
sådan kalder jeg dem nu - begyndte 
at stige i nordlig retning, som om 
de fulgtes ad, og moderskibet, som 
nu lå vandret i luften, bevægede sig 
ned mod jorden. ’Lad os rende op 
og se det,’ foreslog Villy, men Laust 
sagde, at det var meget længere 
væk, end det så ud til. 

Pludselig begyndte genstanden 
igen at stige langsomt - så var det, 
som om den vendte sig i luften, 
og pludselig forsvandt den i østlig 
retning med en lang, lysende hale 
efter sig. Farten var nu helt fanta¬ 
stisk. Vi havde observeret synet i 
- jeg vil tro 15-17 minutter - og så 
var det hele ovre. Nu, sagde jeg til 
mig selv, gælder det om at holde 
hovedet klart, for dette er der ingen 
andre end os selv, der vil tro på. Al¬ 
ligevel løb vi hjem og vækkede min 
far og fortalte, hvad vi havde set.” 

Forudsigelsen om, at ingen ville 
tro på historien, kom dog ikke til at 
holde stik. Tværtimod: Samtidens 
ufointeresserede tog nemlig de unge 
mænds beretning til sig med stor 
entusiasme, da man mente, at man 
med denne beretning stod med et 
unikt bevis på eksistensen af frem¬ 
mede væseners besøg på Jorden! 
Sagen blev bl.a. fulgt op af den ufo¬ 
interesserede William Kiørboe, som 
omtalte hændelsen udførligt i bladet 
Flyvende tallerkener. 

Flere vidner - og en mulig forkla¬ 
ring - melder sig på banen! 


Den efterfølgende omtale af hæn¬ 
delsen i Jyllands-Posten gav anled¬ 


ning til, at flere vidner meldte sig 
på banen. Det viste sig, at fæno¬ 
menet var blevet observeret fra så 
forskellige steder som ved Lading 
nordvest for Århus og Dalager syd¬ 
øst for Kolding. Vidnerne var i store 
træk enige om tidspunkt, retning 
og farve, men ikke om fænomenets 
oprindelse! Flere mente, at der 
havde været tale om Månen, som på 
tidspunktet for observationen netop 
stod op i øst. Observatørerne fra 
Lading forklarede således: 

”Vi fik ved 1-tiden (...) øje på 
et stærkt skær i horisonten og tro¬ 
ede først, at det var en gårdbrand. 
Men så blev vi klar over, at det var 
Månen - eller rettere halvmånen, 
som stod op i et fantastisk skær af 
orange og rødt. Det varede i en snes 
minutter. Så forsvandt den, fordi 
der trak skyer op foran den i hori¬ 
sonten.” 

Et tjek af Månens position på 
observationstidspunktet viser da 
også, at Måne-teorien faktisk stem¬ 
mer godt overens med Almind-ob- 
servatørernes beskrivelse: Den 15. 
december 1957 stod den næsten 
halve Måne op kl. 01.18 i øst. End¬ 
videre havde ingen af observatø¬ 
rerne set Månen, som ellers - hvis 
det ikke var Månen, som de havde 
observeret - ville have stået lige 
ved siden af fænomenet. 

Tilbage står man altså med en 
observation, hvor en gruppe obser¬ 
vatører af Månen fortæller at have 
set et aflangt ”moderskib” som ud¬ 
sendte ”små tallerkener”. En beskri¬ 
velse, som ligger fint i forlængelse 
af datidens ufoforestillinger, som 
bl.a. omfattede historier om store ci¬ 
garformede rumskibe - de såkaldte 
”moderskibe” - som kunne rumme 
mindre, skiveformede fartøjer. 

Historien om Almind-rumski¬ 
bet er en påmindelse om, hvordan 
observatørers oplevelser af him- 

melfænomener i nogle tilfælde kan 
sammenblande fakta og fiktion 
på forunderlig vis. I dette tilfælde 
”kobles” et visuelt stimuli i form 
af Månen sammen med samtidens 
forestillinger om ufoer og rumskibe. 

Man ser det, man gerne vil se 


Set i dette lys er det ikke mindre 
tankevækkende, at Almind-sagen 
i mere end ti år blev fremhævet 
af danske ufologer som et af de 
stærkeste beviser på eksistensen 
af rumskibe. Med udgangspunkt i 
observatørernes retningsangivelser 


regnede man sig endda frem til, 
at ”rumskibet” havde befundet sig 
over Nordvestsjælland og havde 
haft en længde på mere end 2 km! 

Tager man i betragtning, at flere 
af de øst- og midtjyske observatører 
selv var inde på, at der var tale om 
Månen, kan det undre, at ufointe¬ 
resserede i så mange år vedblev at 
fortolke fænomenet som et rumskib. 
Dette hænger nok sammen med, at 
datidens ufologer var så stærke i 
troen på, at ufoerne var rumskibe, 
at de ignorerede de oplysninger, 
som ikke passede ind i dette billede. 
”Man ser det, man gerne vil se”. 


Figuren viser, hvordan stjernehimlen 
så ud mod øst på det tidspunkt, hvor 
de unge mænd fra Almind observerede 
lysfænomenet. Som det fremgår af 
figuren, var den næsten halve måne 
netop på dette tidspunkt på vej op over 
horisonten. Det ses, at Månen nærmest 
”lå ned ”, hvilket kan forklare, hvorfor 
observatørerne oplevede fænomenet 
som aflangt. Tegningen er udarbejdet 
på baggrund af et stjernekort lavet med 
programmet Starry Night Beginner med 
udgangspunkt i en geografisk placering 
ved Kolding (tidspunkt: 01.30). 

(Tegning: Henrik Klinge Pedersen) 


Dette gælder også for ufologer! 

Hertil kommer, at de fleste af 
den tids ufologer ikke satte spørgs¬ 
målstegn ved observatørernes 
beretninger, men i stedet anså dem 
for at være vidnesbyrd om faktiske 
fænomener. De satte med andre ord 
lighedstegn mellem observatører¬ 
nes beskrivelser og det fænomen, 
der havde optrådt på himlen: Når 
observatørerne fra Almind beskrev 
et cigarformet moderskib, hvorfra 
der fløj små ”tallerkenformede” 
rumskibe, så var der i ufologernes 
sind ingen tvivl om, at sådan havde 
fænomenet set ud. 


På baggrund af observatørernes 
retningsangivelser udarbejdedes et 
kort, som angiveligt skulle vise, at 
Almind-rumskib et havde befundet sig 
over Nordvestsjælland. Dette blev af 
ufologer tolket som et yderligere bevis 
på, at der var tale om et usædvanligt 
fænomen af ekstraordinær størrelse. Set 
i bagklogskabens klare lys synes den 
mest sandsynlige forklaring at være, 
at sigtelinjernes krydspunkter skyldtes 
usikkerhederne i observatørernes ret¬ 
ningsangivelser. 

(Kortet er gengivet efter "UFO-Orien¬ 
tering ”, UFO-Nyts Forlag. København, 
1969) 

Fænomener 


Først mange år senere bredte 
der sig blandt de mere kritiske og 
seriøse ufologer den erkendelse, at 
bl.a. visuelle illusioner og ”fejlfor- 
tolkninger” kunne ”forstyrre” ob¬ 
servatørers beretninger om himmel¬ 
fænomener. Langsomt indså man, 
at beretningerne skulle betragtes 
som gengivelser af personlige ople¬ 


velser snarere end som ”objektive” 
vidnesbyrd. Det, som beskrives i 
en rapport, er ikke det observerede 
fænomens faktiske udseende og op¬ 
førsel, men en skriftlig gengivelse 
af en personlig oplevelse, sådan 
som observatøren huskede den på 
tidspunktet for rapportoptagelsen. 

□ 


Kilder: 


F. Pedersen og I. O. Kjems: UFO- 
Orientering. UFO-Nyts Forlag. 
København, 1969 
W. Wegner: Ufoer over Danmark 
- Bind /. Sphinx forlag. København, 
1989 


Rød regn over Kerala 

Et usædvanligt meteornedslag i Indien puster nyt liv i debatten om 
Panspermia-teorien. Kom fremmed liv til Jorden den 25. juli 2001? 


AF PEDER SCHULTZ 


Den 25. juli 2001 kl. 5.30 trængte 
et meteor, der bevægede sig i en 
østlig retning, ind i atmosfæren 
over Kerala i Indien. Meteoret eks¬ 
ploderede i luften over byen Chan- 
ganassery i det centrale Kerala. Ind¬ 
byggerne her oplevede et lysglimt 
efterfulgt af en chokbølge, der fik 
jorden til at ryste, og som blandt 
andet forårsagede, at flere brønde 
styrtede sammen. 

Så vidt adskilte dette meteor¬ 
styrt sig ikke fra mange andre. Det 
er normalt, at mindre meteoritter 
sprænges i stykker højt over jord¬ 
overfladen, når de rammer den tæt¬ 
tere del af atmosfæren. Det var det, 
som fulgte, der gør dette meteor 
til noget ganske unikt. Nogle timer 
efter eksplosionen faldt der regn¬ 
byger, som bestod af farvet vand. 
Nogle byger bestod af gule, grønne 
og sorte vanddråber, men langt de 
fleste var dybrøde, og indbyggerne 


begyndte hurtigt at referere til by¬ 
gerne som ”blodregn”. 

Regnen blev ved med at falde 
over et stort område i Kerala i en 
periode. De fleste byger faldt i tiden 


umiddelbart efter den 25. juli og 
aftog så gradvist over en periode på 
to måneder, hvorefter de ophørte. 
Hver byge varede typisk omkring 
20 minutter. 



/ ”Histo ria de 
gentibus“ fra 1555 
omtaler Olaus 
Magnus mange 
hændelser med 
fisk, frøer og andre 
dyr, som falder ned 
som regn. 
(Illustration: 
SUFOI Picture 
Library) 

Der findes mange historiske 
beretninger om regn, der lignede 
blod, men dette tilfælde er det 
første, hvor fænomenet er kædet 
sammen med et meteorstyrt, og det 
første som er blevet videnskabeligt 
undersøgt. 

Beretningen om ”blodregnen” 
over Kerala skabte interesse hos 
fysikeren Godfrey Louis og hans 
assistent A. Santhosh Kumar fra 
Mahatma Ghandi University. De 
tog til området og indsamlede et 
stort antal prøver af ”blodregnen”. 
Louis og Kumar gik meget syste¬ 
matisk til værks og indsamlede prø¬ 
ver med op til 100 kilometers af¬ 
stand. Da de begyndte at analysere 
prøverne, viste det sig, at den røde 
farve stammede fra partikler med 
en størrelse på 4 til 10 mikrometer. 
Men det mest overraskende var, at 
partiklerne syntes at være organi¬ 
ske. Set under et elektronmikroskop 
havde de en påfaldende lighed med 
levende celler! 

Efter lang tids analyse offentlig¬ 
gjorde Louis og Kumar så deres 
sensationelle konklusion. De røde 
partikler var en form for celler, der 
havde stor lighed med røde blodcel¬ 
ler i deres ydre form, men dog mang¬ 
lede den kerne af DNA, som findes 
i røde blodceller. Men ved at bruge 
ordet ”celler” havde Louis og Kumar 
indirekte sagt, at man havde med en 
eller anden formfor meget primitivt 
liv at gøre - og at dette liv var kom¬ 
met til Jorden med et meteor. 

Dette førte hurtigt til meget 
forskellige reaktioner fra andre 
forskere. Nogen afviste simpelt hen 
hele teorien som nonsens og mente, 
at cellerne i virkeligheden var pol¬ 
len eller sporer fra en alge af Tren- 



Godfrey Louis. 


tepohlia-slægten, som er meget ud¬ 
bredt i Kerala. Andre forskere gav 
dog deres støtte til Louis og Kumar. 
Mikrobiologen M. Wainwright fra 
University of Sheffield i England 
sagde således om partiklerne: 

”Hvis de ikke er levende celler, 
så ved jeg ikke, hvad de ellers er.” 

Det, der skilte forskerne, var 
naturligvis tanken om, at disse 


celler skulle stamme fra rummet. 
Dette førte så til en tredje teori, der 
forsøgte at bygge bro imellem de 
to holdninger. Ifølge denne teori 
var cellerne ankommet i et meteor, 
men skulle alligevel være af jordisk 
oprindelse. Hypotesen var den, at 
et nedslag af et stort meteor engang 
i Jordens fortid havde slynget et 
stykke af Jordens skorpe (med mi¬ 
kroorganismer) ud i rummet, og at 
dette stykke returnerede til Jorden 
og eksploderede over Kerala. Denne 
teori forekommer dog mere fantasi¬ 
fuld end realistisk. 

På nuværende tidspunkt er for¬ 
skermiljøet stadigt delt i holdningen 
til Louis’ og Kumars teori. Kun 
yderligere studier af de cellelig¬ 
nende partikler kan afgøre, om der 
virkelig kom ikke-jordisk liv til Jor¬ 
den den 25. juli 2001. □ 

Kilder: 


Center for Earth Science Studies 
(CESS) 

Skeptical Inquirer , Vol. 30, No. 4, 
juli/august 2006 






UFO’er gennem 100 år 


Historikeren Michael David Hall fortæller i sin murstenstykke bog 
”UFOs: A Century of Sightings” om ufo-fænomenets historie fra 1896 til 
i dag. 

I en omtale af bogen skriver C las Svahn: ”Med hovedvægten på USA har 
Hall her samlet 1900-tallets mest interessante ufo-hændelser med fokus på 
de store rapportbølger i 1896-97, 1946, 1947, 1952, 1954, 1957, 1965-67 
og 1973. Mange af rapporterne stammer fra militærets arkiv, og i flere af 
dem har militærfolk observeret fartøjet. For fartøjer er netop, hvad Hall 
koncentrerer sig om... 

Hall, som leder Montgomery County Historical Society i Indiana, behand¬ 
ler sit emne med stor viden og uden overdrivelser. Hans sammenfatning af 
dette århundredes ufo-tilfælde er et godt forsøg på at beskrive et kontro¬ 
versielt fænomen.” 

”UFOs: A Century of Sightings” er på 375 sider, i stort format 
(21,5 x 28 cm), ill. Kun kr. 329,00 
Bestil bogen på www.ufo.dk. 



De mystiske røde 
partikler 

Læserbrev 


Som det ses, er der 
benzin at spare med 
motoren slået fra 
op ad ”magnetbak- 
ken ” på Bornholm. 
Kobbegård ses i 
baggrunden til 
højre. 

(Fotos: Ole Hen- 
ningsen) 


Magnetisk fænomen? 


I UFO-Nyt nr. 1, 2006 var der 
et uddrag af Lars Thomas’ bog 
”Det mystiske Danmark”. Det 
anvendte uddrag handlede om 
Bornholmer-trekanten og beskæf¬ 
tigede sig med ufo-beretninger 
fra området omkring Hammer¬ 
knuden. For år tilbage blev der 
i UFO-Nyt også nævnt noget om 
en såkaldt magnetbakke på Born¬ 
holm. Et område, hvor bilerne 
skulle kunne køre op ad bakken 
med slukket motor. Er det et om¬ 
råde, I ved noget om, og findes 
fænomenet stadigvæk? 

Med venlig hilsen 
H. O. Axelsen 


Kære Axelsen 

Det er rigtigt, at der mellem Gud¬ 
hjem og Østerlars Rundkirke findes 
et område, som har givet anledning 
til en del medieomtale i årenes løb. 

Turistkontoret i Gudhjem op¬ 
lyser, at fænomenet blev opdaget 
i 1975 af en turistchef og en jour¬ 
nalist. Det viste sig, at når de par¬ 
kerede bilen neden for den nævnte 
bakke, så kunne den - tilsynela¬ 
dende - pludselig rulle opad! 

Da først de lokale aviser havde 
beskæftiget sig med denne Sen¬ 


sation”, valfartede journalister fra 
en stribe af Europas dagblade og 
tidsskrifter til Bornholm for at be¬ 
skrive mystikken. Den sommer var 
Bornholm i allerhøjeste grad på de 
store dagblades spisesedler - til tu¬ 
ristfolkenes store tilfredshed. 

Almindeligvis står denne attrak¬ 
tion nu ikke omtalt i de officielle 
turistbrochurer, for ”magnetbakken” 
skyldes ikke noget magnetisk i un¬ 
dergrunden eller lignende. Der er 
tale om et optisk bedrag. Det ser ud, 
som om bilen med slukket motor 
kan køre op ad en lille bakke, men i 
virkeligheden kører den naturligvis 
nedad - som vanligt for den slags 
køretøjer. 

Da bakken blev ”opdaget”, blev 
der fremsat en stribe teorier om 
dens virkning på omgivelserne. 

En af dem gik ud på, at en række 
strandinger ud for Bornholms kyst 
neden for magnetbakken kunne 
sættes i forbindelse med bakkens 
egenskaber - altså en slags dansk 
”Bermuda-trekant”. 

Nogle mente, at hvis der var 
for mange på bakken på én gang, 
så virkede den ikke. Andre påstod, 
at man nødvendigvis måtte køre 
en bestemt vej til bakken for så 
at sige at oplade bilen inden den 
motorløse kørsel. Ufo-interesserede 


kommenterede bakkens egenskaber 
i pressen, og der var såmænd også 
påstande om bakkens helbredende 
virkninger, fortæller personalet på 
Gudhjem Turistkontor. 

Der er til dato ikke fremkommet 
andre troværdige forklaringer, end 
man selv kan efterprøve med et va¬ 
terpas eller en flaske vand, nemlig 
at der kun er tale om et optisk fæ¬ 
nomen, som bestemt er interessant 
og ser spændende ud. 

Jeg skal gerne erkende, at jeg 
selv på en ferie på Bornholm også 
lod mig drage af mystikken og 
besøgte bakken i bil. Resultatet af 
kørslen kan ses på de billeder, der 
ledsager disse linjer. 

Magnetbakken på Bornholm er 
ikke den eneste i verden. Vest for 
Dalarne i Midtsverige er der opstil¬ 
let vejskilte på en lokalitet, hvor 
samme type optisk bedrag kan ses. 
Også i New Bronswick i Canada 
findes en Magnetic Hili, hvor man 
kører på friløb op ad en 300 meter 
lang bakke. Der har man naturligvis 
forstået at gøre bakken til en turist¬ 
attraktion. 

Her på Bornholm er vi lidt mere 
beskedne, siger turistfolkene. Men 
det er nu lidt synd for turisterne, 
hvis de snyder sig for denne pud¬ 
sige oplevelse. 

Man kører fra Østerlars mod 
Gudhjem og drejer kort efter til 
højre ad Kobbevej. Få hundrede 
meter nede ad denne vej passeres 
en lille parkeringsplads på venstre 
hånd. Lidt længere fremme står 
i højre side et par træer. Og lige 
efter disse findes den første lille 
”magnetbakke”. Stands motoren og 
rul op over den uden brug af motor¬ 
kraft. Nede af bakken kommer man 
kort efter til en lille dam på højre 
hånd lige før Kobbegård. 

Lige før dammen stoppes mo¬ 
toren igen, og man ruller fint opad 
mod Kobbegård og vejsvinget. 

Sådan ser det i hvert fald ud med 
det blotte øje. Men fænomenet kan 
altså iagttages mindst to steder på 
Kobbevej fra Gudhjemsvej og ned 
mod kysten til Melstedvej. 

Kan naturligvis også afprøves på 
cykel. 

God fornøjelse! 

Ole Henningsen 

□ 

Hvor er beviserne? 

Jorden har siden 1897 jævnligt haft besøg af ikke-jordisk teknologi! Som 
bevis for dette gennemgår en ny bog 74 ufo-nedstyrtningstilfælde og bak¬ 
ker dem op med en lang række usædvanlige dokumenter, flere af dem fra 
USA's Nationalarkiv. 


TOP SECRET 

EYES ONLY 

THE WMITE HOUSC 

WASHINGTON 


3npt«>m)wr 24, 1947« 


MKMfRANDUW POR THE SECRETARY OP DPPENSP 
0**ar .»eeretary PorrpHtali 

As per our recent convereation on this matter, 
you are hereby authorlied to proceed with all due 
speed and cautlon upon your undertakin«. Hereafter 
this »atter shall be referred to only an Operation 
»lajeetic Twelve. 

It contlrues to be ny feeling that any rutur© 
considcratlono relative to the ultinate disposition 
of this »atter Hhould rest solely with the Office 
of the ProeIdømt followlng appropriate diocuoo iona 
with yourself. Or. Bueh and the Director cif Central 
1 ntelligener. 





TOP SECRET 

E V E;> ONLY 


Præsident Harry S. Trumans underskrift på dette MJ-12 dokument er falsk, nemlig 
skabt ved at fotokopiere underskriften fra et ægte dokument, klippe underskriften ud 
og lime den ind på det falske dokument og derefter fotokopiere igen. 


I introduktionen til bogen Majic 
Eyes Only - Earth’s Encounters 
With Extraterrestrial Technology 
skriver forfatteren Ryan S. Wood, at 
han vil gennemgå 74 ufo-nedstyrt¬ 
ninger - og fremlægge fakta, som 
hverken kan ignoreres eller fejes af 
bordet, men naturligvis varierer i 
kvalitet og detaljeringsgrad. 

De 74 sager udgør bogens kerne. 
Dertil kommer så argumenterne for, 
at den superhemmelige, ministeri¬ 
elle ufo-gruppe Majestic-12 eksi¬ 
sterer og har ansvaret for, at ned¬ 
styrtningerne efterforskes og skjules 
for offentligheden. Ryan S. Wood 
og faderen, Robert Wood, har gjort 
det til deres livsopgave at bevise, at 
MJ-12 dokumenterne er ægte (se fx 
www.majesticdocuments.com). 

De første MJ-12 dokumenter blev 
i begyndelsen af 1980’erne afsendt 
på ueksponerede 35 mm filmruller 
fra et ukendt sted i Albuquerque i 
New Mexico til Hollywood-produ- 
ceren Jaime Shandera og ufologen 
William J. Moore (der har et særde¬ 
les blakket ry i ufo-kredse). 

Dokumenterne fortæller om op¬ 
rettelsen af MJ-12 gruppen og dens 
arbejde med at udnytte og videre¬ 
udvikle den teknologi, som nedstyr¬ 
tede ufoer indeholder, samt grup¬ 
pens bestræbelser på at skjule dette 
arbejde for offentligheden. Hvis et 
fremmed rumskib virkelig styrtede 
ned i Roswell i 1947, ville det have 
været logisk at oprette en gruppe 
som MJ-12 for at udnytte fundet. 
Men MJ-12 dokumenterne kan ikke 
bevise noget som helst. Som det vil 
være mange læsere bekendt gennem 
artikler her i UFO-Nyt og i vores 
specialtidsskrift UFO-Vision , mener 
vi i SUFOI, at MJ-12 dokumen¬ 
terne er forfalskninger. De er skabt 
for at give en hændelse (Roswell), 
som en masse mennesker har behov 
for at tro på, troværdighed. 

MJ-12 dokumenterne er således 
ikke det bedste middel til at højne 
troværdigheden for noget som helst. 
Men hvad så med de hårde og vel¬ 
dokumenterede fakta, som Ryan S. 


Wood vil fremlægge i hver af de 74 
ufo-nedstyrtningssager? Også her 
halter det gevaldigt! Wood giver 
hver sag en sandsynlighedsprocent 
ud fra et klassifikationssystem, 
hvor der gives point efter bl.a. 
vidners og kilders troværdighed, 
beretningens logik og resultatet af 
fysiske undersøgelser (genstande på 
nedstyrtningsstedet, spor i græs og 
jord, analyser af blæk og papir på 
dokumenter etc.). Ideen er såmænd 
god nok, men desværre er anstren¬ 
gelserne spildt, hvis man som Ryan 
S. Wood vælger at udelukke ”for- 
styrrende” fakta og lader subjektivi¬ 
teten råde. Så bliver procenttallene 


blot udtryk for, hvad Wood gerne 
vil tro, og ikke hvad fakta fortæller. 
Lad mig blot nævne tre eksempler, 
der i den grad diskvalificerer Wood 
som seriøs efterforsker: 

I boksteksten ”New Mexico, 
USA, april 1962” (se side 22) gen¬ 
gives hele beretningen med alle 
data, som de står at læse i Majic 
Eyes Only. I Ryan S. Woods klas¬ 
sifikationssystem er der 40-60 % 
sandsynlighed for, at denne beret¬ 
ning er sand. Hvordan i himlens 
navn kan en så tynd beretning tilde¬ 
les så stor troværdighed? Beretnin¬ 
gen er jo på vandrehistorie-niveau 
og kun med til at skabe myter. 


AF KIM MØLLER 
HANSEN 


► 

New Mexico, USA, april 1962 

Kilden til denne beretning fra 1962 er forskeren Robert D. Barry, som 
er citeret af Leonard Stringfield i dennes ny-historiske foredrag om en 
genopfriskning af ufo-nedstyrtningerne holdt på Mutual UFO NetWork 
Symposium i 1978 [1]. 

Ifølge Barry kommer hans data fra flere kilder, inklusive en ”inden 
for efterretningskredse såvel som en videnskabsmand”. Selv om hver¬ 
ken den nøjagtige dato i 1962 eller nedstyrtningsstedet i New Mexico 
blev afsløret, erfarede Barry, at ufoet blev sporet på en militær radar 
og så ud til at have meget ”alvorlige problemer med at holde sig i 
luften”, inden det tabte højde og styrtede ned i ørkensandet med en 
hastighed på omkring 150 km/t. 

Objektet var angiveligt 21 m i diameter og 4 m højt og indeholdt 
”to væsener”, som var døde. Væsenerne var ca. 1 m høje. Ifølge Barry 
”blev besætningen dagen efter nedstyrtningen flyttet til et stort hospi¬ 
tal i USA...Deres hud var grå-lyserød. Hovederne forholdsvis store i 
forhold til kroppen, øjnene større end normalt...meget små og tynde 
læber.” 

Barrys kilde fortalte ham, at et hold på 20 personer arbejdede med 
at undersøge det nedstyrtede fartøj på en ”stor militærbase i det syd¬ 
vestlige USA” - primært for at forstå hvilken fremdriftmekanisme 
fartøjet brugte. 

1) Brev fra Robert R. Barry til Leonard Stringfield dateret 14. marts 1978. 
Retrievals Of The Third Kind: A Case Study Of Alleged UF Os And Occupants 
In Mi lit ary' Custody. Leonard Stringfield, Mutual UFO NetWork Proceedings , 
1978. 

(Oversat fra side 131 i Ryan S. Wood: Maj i c Eyes Only - EartW s En- 
counters With Extraterrestrial Technology af Flemming O. Rasmussen) 


Blandt MJ-12 dokumenterne findes 
også ”Special Operations Manual SOM 
1-01 ”, der i 1994 dukkede op på en 35 
mm-filmrulle i postkassen hos Don Ber¬ 
liner .: Manualen er dateret april 1954 
og giver bjærgningsmandskab instruk¬ 
ser om, hvordan der skal handles ved 
ufo-nedstyrtninger. Ligesom alle øvrige 
MJ-12 dokumenter, er der rejst beret¬ 
tiget tvivl om manualens ægthed. Fx 
omtaler manualen, hvordan satellitter 
skal bjærges, trods det at verdens første 
satellit ikke blev opsendtfør 1957. Area 
51 nævnes også i manualen, selv om 
den hemmelige fly base først fik denne 
betegnelse mange år senere. 


En anden af Woods kandidater 
(også med 40-60 % sandsynlighed) 
til en ægte ufo-nedstyrtning er 
Spitsbergen-sagen fra 1952. Et rum¬ 
skib skulle angiveligt være fundet 
på bjerget Spitsbergen på øgruppen 
Svalbard nord for Norge. Sagen 
er blevet grundigt efterforsket af 
mange, blandt andre af Ole Jonny 
Brænne fra UFO-Norge. Han har 
i bogen ”Spitsbergen-saken 1952” 
dokumenteret ret overbevisende, at 
historien er rent opspind! Ryan S. 
Wood nævner godt nok i sin gen¬ 
nemgang af sagen, at mange har 
afvist den som svindel (dog uden at 
nævne Ole Jonny Brænnes grundige 
arbejde), alligevel når Wood frem 
til den noget kryptiske konklusion, 
at ”sagen kan være skabt af det 
amerikanske efterretningsvæsen for 
at forplumre alle beretninger om 
nedstyrtede ufoer.” 

Som det tredje og sidste eksem¬ 
pel på Woods manglende seriøsitet 
skal nævnes bogens første nedstyrt¬ 
ningsberetning: Aurora, Texas, april 
1897 - som tildeles den højeste 
troværdighed: 80-100 %! 

Den oprindelige historie i Dal¬ 
las Morning News fra den 19. april 
1897 lyder således: 

Aurora, Wise Co., Tex., 17. april 
- Omkring kl. 6 denne morgen 
blev de morgenduelige indbyggere 
i Aurora forbavset over pludselig 
at se det luftskib, som har fløjet 
tværs over landet. Det fløj stik 
nord og i lavere højde end nogen¬ 
sinde før. Det havde helt tydeligt 
maskinproblemer, for hastigheden 
var kun 15-20 km/t, og luftskibet 
nærmede sig jorden mere og mere. 
Det fløj direkte over byens torv, og 
da det nåede den nordlige del af 
byen, ramte det toppen af dommer 
Proctors vindmølle og gik i tusinde 
stykker i en frygtelig eksplosion, 

spredte vrag stykker over et stort 
område, ødelagde vindmøllen og en 
vandtank og raserede dommerens 
prydhave. 

Luftskibets pilot var formentlig 
den eneste ombordværende, og selv 
om resterne af ham er ilde tilredt, 
har man fundet tilstrækkeligt til 
at kunne fastslå, at han ikke stam¬ 
mer fra denne verden. T. J. Weems, 
stedets ledende repræsentant for de 
forenede staters signaltjeneste og en 
autoritet inden for astronomi, er af 
den opfattelse, at piloten var en ind- 
by g ger fra planeten Mars. Han bar 
papirer - sandsynligvis med opteg¬ 
nelser over rejserne - skrevet med 
ukendte tegn, som ikke kan tydes. 

Luftskibet blev så ødelagt, at det 
er umuligt at konkludere noget om 
dets opbygning og drivkraft. Det var 
fremstillet af et ukendt metal, der 
ligner en slags blanding af alumi¬ 
nium og sølv, og må have vejet ad¬ 
skillige tons. I dag vrimler byen med 
mennesker, der kigger nærmere på 
vraget og finder stykker af det my¬ 
stiske metal blandt vragstumperne. 
Pilotens begravelse finder sted i 
morgen middag. S. E. Heydon. 

Aurora-artiklen blev ikke taget 
alvorligt i 1897, men bragt sammen 
med andre notitser om den omsig¬ 
gribende luftskibsbølge. Intet tyder 
på, at nogen overhovedet troede 
på historien dengang, og Dallas 
Morning News bragte flere ledere 
og artikler, som gjorde grin med de 
mange påståede observationer af 
luftskibe. Men Aurora-historien har 


aldrig villet dø. Fra tid til anden har 
nogen gravet den gamle avisartikel 
frem fra gemmerne, fundet vidner 
som kunne bekræfte hændelsen og 
huske opsigtsvækkende detaljer, 
og har så selv digtet videre på hi¬ 
storien. Flere ufo-interesserede har 
endda - til stor forargelse og mod¬ 
stand blandt Auroras indbyggere - 
endevendt den lokale kirkegård med 
metaldetektorer og spader i håb om 
at finde den døde rummands grav 
og rester af det mystiske metal, som 
skulle være gravet ned sammen 
med ham. 

På et tidspunkt sendte dr. J. Al¬ 
len Hynek, videnskabelig konsulent 
for det amerikanske forsvars Project 
Blue Book, en efterforsker ved navn 
William Driskell til Aurora. Han 
fandt ud af, at der faktisk engang 
har boet en dommer J. S. Proctor i 
Aurora, men at der aldrig har været 
en vindmølle på hans gård. Og T. 

J. Weems var i virkeligheden byens 
grovsmed! 

Driskell kunne (ligesom mange 
andre før og efter ham) konkludere, 
at den oprindelige historie var en 
avisand sat i verden af S. E. Heydon 
i et forsøg på at skabe sjov i gaden 
og give byen lidt tiltrængt opmærk¬ 
somhed. En ny jernbanelinje var 
kort forinden blevet ført uden om 
byen, så den tidligere så driftige by 
var dømt til at gå en fremtid i møde 
som spøgelsesby. 

Aurora-sagen indeholder alle de 
elementer, der skal til for at skabe 
et moderne ufo-eventyr: Et fartøj 


som styrter ned et øde sted, et dødt 
væsen, mystisk metal, uforståelige 
skrifttegn og så en række øjenvid¬ 
ner”, der selv mange år efter den 
opdigtede begivenhed kan huske, 
hvad der virkelig skete. På denne 
måde er Aurora forløber for den 
ufo-sag, som 50 år senere skulle 
blive det 20. århundredes mest om¬ 
diskuterede: Roswell. 

Ligesom Roswell appellerer 
Aurora-sagen til vores fantasi og 
ønsketænkning, og derfor dukker 
den op i litteraturen igen og igen. 

Nu senest i Ryan S. Woods Majic 
Eyes Only , men det bliver den jo 
ikke mere sand af. Til gengæld 
blotlægger den bogens åbenlyse 
mangler. Spar pengene. Det er sim¬ 
pelthen en om’er! 

□ 




Ryan S. Wood: 
Majic Eyes Only 
- Earth's En- 
counters With 
Ext raterrest rial 
Technology, Wood 
Enterprises 2005, 
328 sider, indbun¬ 
det og illustreret, 
USD 29,95. Kan 
bestilles på: www. 
majiceyesonly.com 
og www.amazon. 
com 

Der var engang... 


George M. Eberhart fra Center for UFO Studies 
(CUFOS) har fundet et gammelt postkort, der vækker 
nostalgiske minder fra en svunden tid. Postkortet viser 
den berømte Palomar Gardens Café, der blev ejet af 
Alice K. Wells og lå på Palomar Mountain nord for San 
Diego i Californien. Det var her, kontaktpersonen George 
Adamski i slutningen af 1940’eme og i 1950’eme stil¬ 
lede sin kikkert op og tog billeder af formodede ufoer. 
Adamski arbejdede som kok på cafeen og holdt hof, når 
beundrere valfartede hertil for at høre visdomsord fra 
kontaktpersonens egen mund. Ser man godt efter på bil¬ 
ledet, kan man skimte en mand i vinduet til højre - må¬ 
ske selveste Adamski? 

Wells døde i 1980, og Palomar Gardens Café er også 
for længst borte, men på stedet har der i årevis været en 
campingplads, som netop er sat til salg. Så hvis nogen 
har næsten 10 mio. kr. for meget, kan de købe dette ufo¬ 
historiske sted, der ligger ved hårnålevejene op til Palo¬ 
mar Observatory. □ 

Nu er liget stendødt - vistnok! 


Vi har ved forskellige lejligheder her i UFO-Nyt (se fx 
UFO-Nyt nr. 3, 1995; nr. 1, 1996 og nr. 2, 1996) og på 
www.ufo.dk omtalt den såkaldte Roswell-obduktions- 
film. I begyndelsen af 1993 ledte filmens bagmand Ray 
Santilli efter Elvis-film i USA hos en kameramand, som 
angiveligt også havde film fra 1947 af andre spændende 
ting, bl.a. en undersøgelse af et væsen i et telt og to for¬ 
skellige obduktioner. 

Santilli købte obduktionsfilmen i starten af 1995, og 
i maj blev noget af filmen vist for medierne på Museum 
of London, idet Santilli ønskede at sælge rettighederne. 
Den 28. august 1995 blev filmen officielt vist i en række 
tv-programmer over hele verden. 

SUFOI’s Per Andersen var til stede, da obduktionsfil¬ 
men under hysteriske sikkerhedsforanstaltninger havde 
verdenspremiere den 5. maj 1995 på Museum of London 
- og han var lige fra første færd særdeles skeptisk over 
for filmens indhold. Stort set alt på filmen virker forkert: 
Kameraføringen, rummets indretning, og måden obduk¬ 
tionen udføres på. 

Nu er det sidste søm til ligkisten slået i: Billedhugge¬ 
ren John Humphreys har i et interview den 6. april 2006 
i ”Manchester Evening News” afsløret, at han i sin tid 
fremstillede dukken anvendt i Santillis obduktionsfilm. 
På videooptagelsen, som er indspillet i en lejlighed i 


Camden (nord for London), spiller han lægen, som skærer 
i den ”døde ufonaut”! Med denne afsløring bryder han det 
tavshedsløfte, som han for mere end 10 år siden gav San¬ 
tilli. John Humphreys’ afsløring kommer samtidig med, at 
han har leveret en identisk dukke til brug i science-fiction 
komedien ”Alien Autopsy” med de engelske komikere 
Anthony McPartlin og Declan Donnelli. 

Santilli bekræfter John Humphreys historie, men siger 
nu, at obduktionsfilmen er en rekonstruktion, som han var 
nødt til at lave, fordi den originale og ægte obduktionsfilm 
er blevet ødelagt! □ 

/kmh 


(Foto: Roswell Footage Ltd.) 











